Ameera Khan Dikecam Jual Kek Batik Terlalu Kering, Keras Kejung

Belum lagi reda dengan kontroversi merakam babak filem di pawagam, nampaknya nama selebeiri media sosial Ameera Khan menjadi bualan hangat di laman Twitter pula.

Kali ini Ameera dikritik warga Twitter yang mempersoalkan Kek Batik LMK yang dijual olehnya dikatakan sangat kering dan keras.

Menerusi satu perkongsian di Twitter, seorang netizen berkongsikan semula video oleh seorang pelanggan yang dimuat naik oleh Ameera di Insta Story.

Melihatkan daripada video tersebut, biskut yang digunakan untuk membuat kek batik itu tidak disaluti dengan campuran butter dan Milo seperti kebiasaannya.

Malah, seorang netizen turut meninggalkan komen mengatakan, kek tersebut keras kejung dan berkecai apabila dipindahkan ke atas pinggan.

Dalam pada itu ada segelintir netizen menangis melihat kek yang dijual oleh Ameera serta menunjukkan contoh rupa kek batik sebenar.


“Kalau Aku Tak Maafkan, Kesian Kena Cari Aku Di Padang Mahsyar” – Fara

Hampir dua bulan mendirikan rumah tangga, nampaknya isteri kepada penyanyi rap Caprice iaitu Farra Enalis masih menerima kecaman daripada netizen.

Baru-baru ini, Elis ada memuat naik satu perkongsian memaparkan komen negatif netizen yang dilemparkan terhadap dirinya.

Tenang membalas komen tersebut, Elis meminta individu tersebut supaya berhenti melakukan perkara sedemikian kerana bimbang mereka yang akan mencarinya di padang mahsyar kelak.

“Diam bukan takut atau salah sebab aku tiada dosa terhadap manusia dan hanya dosa dengan Allah SWT. Aku minta maaf.

“Tetapi anda semua yang asyik mengecam, kalau aku tak maafkan, kasihan nanti kena cari aku di Padang Mahsyar,” balasnya.

Terdahulu, Elis meluahkan rasa geram apabila ada segelintir netizen menuduhnya hanya sekadar ‘berlakon’ ketika membantu mangsa banjir.

Tidak hanya berdiam diri, Farra membalas komen tersebut secara sinis mahu menaja individu tersebut untuk bertemu dengan doktor bagi melakukan pemeriksaan hati.


Penuh Barakah, Netizen Idam Majlis Perkahwinan Seperti Heliza & Mahadi

Minggu lalu ramai yang terkejut apabila penyanyi dan aktivis kemanusiaan, Heliza Helmi akhirnya selamat mendirikan rumah tangga dengan Datuk Seri Mahadi Badrul Zaman.

Meskipun hampir seminggu berlalu, cerita penikahan mereka masih lagi menjadi bualan ramai apatah lagi majlis perkahwinan mereka sungguh indah dan mengikut syariat Islam.

“Masih tidak boleh nak move on, suka sangat lihat majlis kahwin mereka sambil berangan diri sendiri di tempat Heliza,” komen seorang netizen.

“Kenapa aku pula yang rasa beria, adakah jodoh aku ialah lelaki yang ada janggut panjang seperti ini?” tulis seorang lagi pengguna TikTok.

Dalam pada itu, ramai yang impikan majlis perkahwinan seperti pasangan itu dan mungkin ramai akan mengikut jejak langkah mengadakan majlis penuh barakah seperti itu.

Terdahulu, pasangan itu bernikah di Masjid Tuanku Mizan Zainal Abidin, Putrajaya. Pada majlis pernikahan itu, Heliza menerima mas kahwin berupa sebentuk cincin dan senaskhah al-Quran.


Intan Ladyana, Harris Alif Sepakat Rahsiakan Jantina Anak, Keluarga Pun Tak Tahu

Usia kandungan sulung kini sudah mencecah 7 bulan, pasangan selebriti Intan Ladyana dan suami, Harris Alif membuat keputusan untuk tidak mendedahkan jantina anak mereka.

Menurut Harris, dia bukan mahu berahsia namun mahu memberi kejutan termasuklah keluarga mereka yang tidak mengetahui lagi mengenai perkara itu.

“Nak kongsikan apa yang tentang hal kehamilan. Saya pun tak tahu nak cakap apa. Buat masa ini, ya, Intan sedang sarat mengandung. Tetapi tentang hal jantina, kami sepakat tak nak beritahu lagi.

“Dengan keluarga pun kami belum kongsikan hal ini. Memang nak buat kejutan untuk semua,” katanya.

Dalam pada itu, Harris berkata dia mengharapkan doa-doa agar kehamilan isterinya dipermudahkan dan proses bersalin berjalan lancar pada Februari depan.

“InsyaAllah, Intan dijangka akan bersalin pada hujung Februari ini. Kami adalah juga beli barang untuk persiapan menyambut kedatangan anak pertama ini sikit-sikit.

“Kami pergi beli sama-sama. Tapi tidaklah terlalu lengkap barang-barangnya. Cuma, kami berdua ini mengharapkan doa-doa yang baik daripada semua pihak, agar urusan kehamilan dan bersalin nanti dipermudahkan, itu lebih penting,” katanya.

Terdahulu, Harris memaklumkan isterinya sudah pun pulang di rumah selepas beberapa hari ditahan di hospital akibat jangkita Covid-19.


Kongsi Babak Filem Dalam Pawagam, Ameera Khan Dikecam Netizen

Jika sebelum ini selebriti popular Neelofa pernah dikecam netizen selepas berkongsikan babak dalam filem The Lion King pada 2019, kali ini giliran Ameera Khan pula dikecam teruk disebabkan perkara yang sama.

Sejak semalam, hangat diperkatakan apabila seorang pengguna Twitter berkongsikan Insta Story Ameera yang memuat naik rakaman babak filem House Of Gucci.

BACA: Pakai Baju Ketat, Ameera Khan Dituduh Buat Rawatan Besarkan Payudara?

Perkongsian Ameera itu mengundang kecaman netizen kerana sudah masuk tahun 2022 namun masih ada lagi yang melakukan perkara sedemikian.

Perkongsian pengguna Twitter itu mendapat perhatian GSC Cinema yang mengatakan pihak mereka mengambil serius tentang perkara itu dan akan mengambil tindakan selanjutnya.

Sementara itu di ruangan komen, rata-rata netizen meluahkan rasa tidak puas hati kerana umum mengetahui tidak dibenarkan merakam ketika menonton wayang.


Nynaa Harizal Terjah Pejabat Suami Nak Makan Lunch Bersama

November tahun lalu nama pelakon Nynna Harizal hangat diperkatakan susulan kontroversi rumah tangganya. Bagaimanapun, Nynaa akhirnya kembali taat kepada suaminya, Fahmi Elias.

Menerusi Instagram, pasangan itu dilihat semakin bahagia dan tidak lokek berkongsikan momen mereka bersama di media sosial.

BACA: Lama Tak Pekena Nasi Kandar, Nynaa Harizal & Suami Naik Jet Peribadi Ke Penang

Terbaru, Fahmi berkongsikan di Insta Story tidak menyangka isterinya datang ke pejabatnya untuk sama-sama menikmati makan tengah hari, semalam.

Fahmi sempat mengusik isterinya dengan kapsyen mengatakan isterinya datang lewat dan makan tengah hari pada jam 2.55 petang.

Dalam pada itu, Fahmi turut bergurau dengan nasihat kepada golongan suami di luar sana supaya makan terlebih dahulu sekiranya sudah menetapkan temu janji untuk makan bersama isteri.

Terdahulu, Nynaa meluahkan rasa syukur doanya untuk kembali bersama suami dimakbulkan Allah. Kata Nynaa lagi dia terlalu menyayangi suaminya dan hanya ajal boleh memisahkan mereka.


DSV Tak Puas Hati Ashira Suka Kerja Cuci Pinggan, Jatuhkan Standard Artis

Sebelum ini, penyanyi Ashira berkata dia melakukan kerja sambilan di sebuah restoran dengan mencuci pinggan pada setiap hujung minggu untuk menambah pendapatan.

Bagaimanapun, perkara itu menimbulkan rasa kurang senang usahawan kosmetik, Datuk Seri Vida yang meminta Ashira supaya berhenti melakukan kerja tersebut. Tiada niat menghina, Vida berkata Ashira tidak sepatutnya merendahkan imejnya sebagai artis.

BACA: Bad Indigo Jatuh Sakit, Ashira Terpaksa Kerja Cuci Pinggan Di Kedai Makan

“Saya cakap pada Ashira, dia cantik, you cannot downgrade yourself dengan kerja mencuci pinggan. Tak elok la kerana dia artis dan banyak lagi kerja dia boleh buat.

“Tapi Ashira kata tak apa, dia nak tolong kawan katanya. Kerja mencuci pinggan tu tak salah. Cuma dengan kebolehan, kemahiran dan wajah yang jelita itu ada kerja lain lebih sesuai dengannya,” katanya.

Sebelum ini menerusi mStar Online, Ashira menjelaskan dia bukan bekerja secara tetap sebaliknya hanya diberikan ‘token’ selepas membantu rakannya yang mengusahakan kedai makan pada setiap minggu.

Namun, komen Vida di Instagram mStar menjadi perhatian ramai dimana dia mengatakan sudah memberi amaran kepada Ashira supaya berhenti bekerja mencuci pinggan.

Susulan komennya itu, rata-rata netizen menganggap kenyataannya itu seolah menghina kerja mencuci pinggan. Namun, Vida berkata dia mahukan yang terbaik buat Ashira.

“Jangan bersikap skeptikal dengan kenyataan saya memberi amaran itu. Bukan nak hina orang kerja cuci pinggan tapi saya sendiri melihat Ashira banyak potensi.

“Saya ada plan untuk lakukan sesuatu bersama Ashira. Tapip kalau saya cakap nanti orang kata nak ambil kesempatan untuk berniaga.

“Saya kasihan dengan dia, Ashira seorang yang ikhlas dan baik. Bad pula mungkin ada kebaikan yang dia buat kerana dikurniakan seorang isteri yang baik seperti Ashira,” katanya.


Intan Saleh Tersenyum Bahagia Suami Baring Di Riba, Netizen Tumpang Gembira

Pernah berdepan kegagalan rumah tangga sebelum ini, akhirnya Intan Saleh bertemu bahagia apabila selamat diijabkabulkan dengan jejaka pilihan hati Disember lalu.

Sempena tahun baru, Intan ada memuat naik video pernikahannya serta mengharapkan rumah tangga yang dibina kali ini kekal.

BACA: Selepas 3 Tahun Episod Duka, Intan Saleh Kembali Bergelar Isteri

Sementara itu, menerusi akaun TikTok, Intan ada memuat naik video sedang meniti bahagia bersama suami dan dua anaknya.

Intan dilihat tersenyum bahagia apabila suaminya berbaring di riba Intan kemudian dua anaknya turut datang untuk bermanja.

Perkongsiannya itu mendapat pelbagai reaksi daripada nitizen yang sebak melihat video tersebut serta mendoakan agar Intan kekal bahagia hingga ke akhir hayat.

Malah, ada segelintir netizen terkenang kembali saat ketika Intan dikecewakan namun kini sudah bertemu pasangan hidup dan bahagia dengan suami.

Intan mendirikan rumah tangga dengan Aizam Yahya pada 21 Disember tahun lalu. Terdahulu, Intan Saleh pernah bernikah dengan seorang pemuzik dikenali sebagai Ude. Namun, bercerai lima tahun berumah tangga. Hasil perkahwinan tersebut mereka dikurniakan 2 orang anak lelaki.


Vicha Dedah Sudah Berkahwin Kali Kedua Dengan Jejaka Nigeria

Tiada niat untuk merahsiakan perkahwinan keduanya, pelakon dan pelawak Vicha mengkaui sudah berkahwin sejak tiga tahun lalu dengan jejaka Nigeria dikenali sebagai Johnson.

Kata Vicha dia tidak mendedahkan mengenai perkahwinannya itu kerana tidak mahu berkongsikan hal peribadi ditambah dengan kegagalan rumah tangganya sebelum ini.

“Betul saya bukan janda lagi. Saya sudah berkahwin kali kedua tiga tahun lalu dan memiliki seorang anak lelaki, Michael Trevor Ayomide kini berusia dua tahun.

“Saya dan suami berkenalan sejak tahun 2015. Dia seorang mualaf dan sudah memeluk agama Islam. Saya minta maaf kerana tak beritahu lebih awal.

“Tapi sekarang ni saya rasa sudah sampai masanya sebab ada yang bertanya tentang Johnson sebab selalu nampak kami bersama. Saya harap pendedahan ini tidak akan tercetus spekulasi dan mengelakkan fitnah,” katanya.

Dalam pada itu, Vicha berkata suaminya seorang lelaki yang bertanggungjawab dan matang. Ujarnya, suaminya itu sentiasa ada bersamanya ketika susah dan senang.

“Masa kami berkawan, saya sudah beritahu kepada dia yang saya tidak mahu dikecewakan lagi. Bukan mudah saya nak buka pintu hati saya. Saya pernah melalui pengalaman memeritkan sebelum ini.

“Tapi dia meyakinkan saya yang dia tidak akan mengecewakan saya dan mempamerkan kesungguhan. Selepas kahwin suami banyak bagi semangat kepada saya. Alhamdulillah susah senang dia ada bersama saya,” katanya.


Aidil Aziz Tak Kisah Fasha Sandha Gemuk

Pelakon Fasha Sandha meluahkan rasa syukur suaminya, pelakon Aidil Aziz sentiasa menerima keadaan dirinya yang kini sedikit berisi.

Kata Fasha lagi, suaminya tidak pernah paksa untuk kurus kerana apa yang penting dirinya sihat dan mereka saling menerima kekurangan masing-masing.

BACA: Tak Selesa Rambut Warna Perang, Fasha Sandha Malu Nak Keluar Rumah

“Aidil tak boleh jadi personal trainer saya sebab nanti saya akan jadi manja. Tapi dia seorang suami yang sangat menerima kekurangan saya.

“Walaupun saya cakap rasa diri gemuk, dia tak pernah paksa saya untuk kurus. Pada dia, tak penting pun kurus asalkan saya sihat. Dia pun tak pernah pandang rendah terhadap saya. Kami saling terima kekurangan masing-masing,” katanya.

Fasha berkata selepas melahirkan anak ketiganya, Aisha Amaira dia mengambil masa yang lama untuk turunkan berat badan.

“Selepas saya bersalin, memang ambil masa agak lama nak turun berat badan walaupun jaga makan sebab saya menyusukan anak.

“Tak boleh nak diet terlalu ketat sebab bimbang susu akan jadi kering. Sebab itu saya tak paksa diri untuk diet keterlaluan,” katanya.

Fasha mendirikan rumah tangga dengan Aidil Aziz pada Mac 2019 dan dikurniakan seorang cahaya mata perempuan Aisha Amaira Mohd Aidil.

Menerusi perkahwinan pertama, Fasha mempunyai dua cahaya mata iaitu Putra Rayfal Ramli, 7, dan Putri Raysha Jemyma yang kini berusia lima tahun.


Netizen Terliur Tengok Janna Nick Makan Salji

Baru-baru ini, perkongsian pelakon dan pengacara Janna Nick menjadi perhatian ramai apabila memuat naik video memakan salji bersama madu.

Difahamkan, Janna berada di sebuah puncak pergunungan salji, namun tidak dikongsikan lokasi dimana dia berada ketika itu.

BACA: Kongsi Video Mesra Dengan Kekasih, Netizen Suruh Janna Nick Cepat Kahwin

Menerusi video tersebut, Janna berkata sejak dulu lagi dia teringin untuk makan salji dan sekali seumur hidup perlu melakukan perkara tersebut.

“Hari ni saya nak makan salji. Ini bukan pertama kali saya bermain salji. Tapi setiap kali saya datang ke tempat yang ada salji, saya akan rasa teringin nak makan salji. Mungkin sekali seumur hidup saya kena buat juga benda ni,” katanya.

Janna turut sertakan kapsyen salji yang dimakannya itu sangat sedap serta mempunyai tekstur yang lembut dan gebu.

Diruangan komen, ada peminatnya terliur melihat Janna menikmati salji serta ada yang mencadangkan membawa susu cair dan sirap untuk dibuat ais kacang.


Berjaya Daftar Bisnes Di Australia, Sajjad Tawar Peluang Pekerjaan

Kini berhijrah ke Australia, usahawan kosmetik sensasi, Sajat atau nama sebenarnya Muhammad Sajjad Kamaruz Zaman memaklumkan berjaya mendaftar perniagaannya di negara itu.

Menerusi satu perkongsian di Instagram, Sajjad turut menawarkan peluang pekerjaan kepada mereka yang berminat untuk bekerja dengannya.

BACA: Pembida Harta Sajat Hilangkan Diri, Netizen Dakwa Rupanya PA Aliff Syukri?

“Alhamdullilah, tunggu pembukaan Nur Sajat Legacy Cosmetics di Sydney. Janji tetap janji. Team Sajat akan berkepak di Australia,” tulisnya.

Kata Sajat lagi, jika ada yang berminat perlulah bersedia untuk berhijrah ke negara Australia dan perniagaannya itu dijangka akan mula beroperasi pada bulan 4 atau 5 nanti.

Perkongsian Sajat itu mendapat pelbagai reaksi daripada netizen yang mengucapkan tahniah di atas kejayaannya membuka perniagaannya itu.

Bulan lalu, aset milik usahawan kosmetik di Kota Damansara itu dilelong susulan gagal membayar pampasan RM200,000 kepada bekas stokis, OWA Resources.


Hidap Skizofrenia, Scha Elinnea Perlukan Teman Untuk Tidur

Menghidap penyakit berkaitan mental dan insomnia teruk, pelakon Scha Elinnea turut berdepan masalah sukar untuk tidur pada waktu malam.

Menurut pelakon berusia 21 tahun itu keadaannya akan menjadi lebih buruk jika bersendirian dan rasa takut sehingga dia memerlukan teman untuk tidur.

“Saya memang tak boleh duduk seorang, sampaikan nak tidur pun tak boleh, timbul perasaan takut dan rasa tak selesa… pernah kejadian saya seorang diri, dalam pukul 8 pagi barulah saya dapat tidur.

“Bukan sebab takut hantu tapi memang tak boleh nak tidur kalau seorang diri. Jadi saya bawa kawan baik atau pembantu peribadi untuk temankan saya tidur dan menemani saya ke mana sahaja,” katanya.

Dalam pada itu, ada yang mencadangkan untuk dia berkahwin namun dia belum bersedia lagi kerana mahu fokus dengan kerjaya terlebih dahulu.

“Kalau ramai orang sangat pun saya jadi nervous! Mungkin ada yang bagi idea untuk saya cari teman hidup dengan berkahwin, tapi rasanya buat masa ini saya nak bina nama dalam industri, mahu balas jasa keluarga dulu baru kahwin,” katanya.

Kata Scha lagi, dia menghidap anxiety sejak sekolah lagi namun keadaan menjadi semakin teruk sejak pelaksanaan Perintah Kawalan Pergerakan (PKP).

“Sejak itu saya mula sedar kesihatan mental juga perlu diberi perhatian dan sebab itulah saya terbuka bercerita supaya mereka yang menderita berpeluang untuk berkongsi tentang penyakit ini,” katanya.


Sharnaaz Ahmad Berang Harga Mainan Budak Mahal

Baru-baru ini perkongsian pelakon Sharnaaz Ahmad di Insta Story menjadi perhatian ramai apabila meluahkan rasa bengang dengan sebuah syarikat menjual permainan kanak-kanak.

Menerusi entri tersebut, Sharnaaz mendakwa harga permainan yang dijual di kedai tersebut langsung tak masuk akal.

Kata Sharnaaz, harga mainan Minion berharga RM550 dan dengan nilai tersebut boleh beli dua buah basikal untuk kanak-kanak. Dalam pada itu, Sharnaaz turut meminta syarikat berkenaan untuk membalas mesejnya.

“Nak meniaga boleh, tapi jangan sembelih orang hidup-hidup!” Apa ke binatang Minion pekak letak bateri 6 biji kat kaki hang sembelih orang RM550. Boleh beli basikal budak 2 bijik woi,” tulisnya.

Mahal sungguh harga mainan berkenaan. Tapi sekarang harga barang naik banyak termasuklah harga makanan. Apa pendapat anda tentang isu ini?


Netizem Kecam Video Zarina Anjoulie Cium Iqram Dinzly

Sekian lama senyap seketika daripada kontroversi, baru-baru ini hangat diperkatakan apabila MIG Online ada memuat naik video pelakon Zarina Anjoulie bersama Iqram Dinzly.

Menerusi video 20 saat itu, Zarina atau lebih mesra disapa Anju berdiri rapat dengan Iqram serta bertanya kepada aktor itu untuk memberikan kata-kata semangat.

Namun, apa yang menjadi perhatian ramai, selepas Iqram memberikan kata-kata semangat Anju bertanyakan mengapa pelakon itu sangat comel sambil memberikan ciuman di pipi Iqram.

Video tersebut ternyata mengejutkan netizen melihat aksi mesra kedua pelakon itu yang disifatkan tidak menjaga batas serta mengundang kecaman ramai yang mempersoalkan tindakan Anju itu.

Bagaimanapun, ada segelintir netizen mendoakan agar mereka berdua diberikan hidayah, kembali ke jalan yang benar dan bertaubat.


Netizen Terkejut Nam Ron Belanja Foto Separuh Bogel, Tutup Anu Dengan Patung Unicorn

Baru-baru ini, perkongsian pelakon dan pengarah berbakat Nam Ron menjadi perhatian ramai apabila memuat naik fotonya separuh bogel. Lebih mengejutkan, Nam Ron yang dilihat tidak berbaju dan hanya menutup bahagian sulitnya menggunakan patung unicorn.

Memberi penjelasan mengenai gambar tersebut, Nam Ron berkata apa yang dikongsinya merupakan ujian untuk semua orang termasuk dirinya.

BACA: Nam Ron Sahut Cabaran, Kongsi Gambar Separuh Bogel Nak Dapat 1 Juta Followers

“Saya adalah ujian untuk tuan-tuan dan puan-puan. Kalian adalah ujian untuk saya. Semoga kita sama-sama lulus berdepan ujian.

“Dalam kehidupan ini, jangan hanya harap dipuji kerana dikeji juga ada kebaikannya. Pujian adalah racun sedangkan kejian adalah penawar untuk hati supaya kita sedar diri,” katanya.

Dalam entri tersebut, Nam Ron berkata rahsia kebahagiaan adalah apabila kita berbuat baik dengan semua orang tak kira siapa mereka.

Sementara itu, di ruangan komen rata-rata netizen mengakui terkejut dan merasakan kapsyen tersebut tidak sesuai dengan gambar berkenaan.

Malah, ada yang berpendapat tindakannya itu seolah mempersendakan Tuhan apabila bercakap tentang Allah tetapi memuat naik gambar seperti tiu.

September tahun lalu, Nam Ron memuat naik gambarnya separuh bogel. Tindakannya itu adalah secara sarkastik menyahut cabaran sebuah produksi yang mengenakan syarat untuk mengambil pelakon yang mempunyai jumlah pengikut sekurangnya 1 juta di media sosial.


Peminat Zul Ariffin Kecewa Tengok Aksi Dukung, Peluk Wanita Bertudung

Semalam, pelakon berbadan sasa, Zul Ariffin ada berkongsikan video memaparkan aksi manja dan romantis bersama seorang wanita untuk sebuah video iklan.

Video tersebut memaparkan Zul dilihat mesra berpelukan dan berpegangan tangan serta mendukung wanita tersebut yang bertudung.

Difahamkan, Zul membawa watak sebagai pasangan kekasih bagi mempromosikan produk bengkung dimana pelakon itu menjadi duta produk berkenaan.

Bagaimanapun, video tersebut mengundang rasa kurang senang netizen yang menyifatkan ianya kurang manis dipertontonkan kepada umum.

Dalam pada itu, rata-rata peminatnya meluahkan rasa kecewa apabila melihat pelakon itu bermesra dengan wanita lain serta menganggap iklan itu tidak sesuai dengan standard Zul yang mempunyai kelas tersendiri.

Minggu lalu hangat diperkatakan apabila timbul dakwaan Zul Ariffin sudah mendirikan rumah tangga dengan seorang selebriti wanita.

Bagaimanapun, Kelab Peminat Zul Ariffin (ZAFC) tampil menyangkal dakwaan serta meminta orang ramai berhenti daripada terus menyebarkan cerita yang tidak benar.


Adibah Noor Akui Persembahannya Di GV8 Macam Sampah

Menduduki tangga tiga terbawah pada konsert minggu ketujuh Gegar Vaganza musim kelapan minggu lalu, penyanyi Adibah Noor mengakui persembahannya kurang memuaskan.

Mempersembahkan lagu Berdiri Bulu Romaku nyanyian penyanyi Indonesia, Hetty Koes Endang, Adibah mengakui persembahannya seperti sampah, malah dia turut terkejut apabila menonton semula persembahannya itu.

BACA: Serik Lima Kali Putus Cinta, Adibah Noor Tekad Hidup Membujang

“Tiada apa yang salah dengan elemen dikir barat. Yang tersasar teruk adalah interpretasi dan cara saya menyanyi. Memang sampah! Saya tengok balik pun tepuk dahi kenapa saya buat macam tu,” katanya.

Menerusi perkongsian di Instagram itu, Adibah bagaimanapun meluahkan rasa syukur masih diberi peluang untuk terus beraksi di konsert GV8.

“Alhamdulillah, masih ada peluang buat saya. InsyaAllah. Terima kasih atas maklum balas, kasih sayang dan semangat yang kalian titipkan. Jumpa ahad ini okey?” tulisnya.

Perkongsian Adibah itu mendapat pelbagai reaksi daripada peminatnya yang terus memberikan kata-kata semangat untuk terus buat lebih baik di minggu hadapan.


Kongsi Video Mesra Dengan Kekasih, Netizen Suruh Janna Nick Cepat Kahwin

Hubungan cinta antara pelakon Janna Nick dan kekasihnya, pelakon Dini Schatzmann bukan lagi rahsia. Malah, pasangan itu juga tidak lokek berkongsikan momen bahagia mereka di media sosial.

Baru-baru ini, Janna ada memuat naik perkongsian kompilasi foto dan video bersama kekasihnya imbasan sepanjang tahun 2021.

BACA: Baru Menang Bintang Paling Popular, Janna Nick Terkangkang Pula Dah

Janna turut sertakan kapsyen pada entri tersbeut, bukan hanya sepanjang 2021 sahaja tetapi Dini telah ‘terikat’ bersama dengannya.

Bagaimanapun, aksi mesra pasangan itu yang dipaparkan dalam kompilasi tersebut mengundang rasa kurang senang netizen yang meminta supaya mereka segera menghalalkan hubungan.

Bagaimanapun, aksi mesra pasangan itu yang dipaparkan dalam kompilasi tersebut mengundang rasa kurang senang netizen yang meminta supaya mereka segera berkahwin.

Malah, ada yang memberi nasihat kepada Janna supaya menunjukkan contoh yang baik memandangkan dia seorang selebriti.

Tidak kurang juga ada yang mengatakan hubungan ‘haram’ sememangnya seronok namun bimbang apabila sudah berkahwin kelak akan cepat bosan.


“Sakit Tu Ada La Sikit, Tapi Malu Tu Lagi Banyak”

Tersadung ketika membuat persembahan di sebuah acara pada malam sambutan ambang tahun baru di Menara Kuala Lumpur Jumaat lalu, penyanyi Nabila Razali berkata kakinya hanya mengalami sedikit lebam sahaja.

Bagaimanapun Nabila berkata, sakit yang dialaminya hanya sedikit sahaja tetapi rasa malu lebih banyak dirasainya namun dia perlu meneruskan persembahan.

BACA: Jatuh Tergolek Ketika Buat Persembahan, Nabila Razali Sempat Ucap Salamat Tahun Baru

“Apa yang berlaku pada malam itu memang sesuatu yang sangat tidak dijangka. Kesan daripada tersadung itu ada lebam sikit.

“Tak ada apa yang serius. Sakit itu ada la rasa sikit-sikit. Tapi perasaan malu itu lagi banyak. Nak buat macam mana, persembahan perlu diteruskan,” katanya.

Kata Nabila lagi, disebabkan terlalu malu jatuh di hadapan ramai tetamu, rasa sakitnya hilang. Ujarnya lagi, dia berharap kejadian itu tidak berulang lagi dan merupakan kenangan untuk penutup tahun 2021.

“Ikutkan perasaan malu 99 peratus, sakit itu hanya 1 peratus sahaja. Waktu itu sebenarnya fokus nak menyanyi.

“Saya harap insiden seperti itu tidak akan berlaku lagi. Alhamdulillah semua terhibur pada amalam itu. Semua orang dari serius, terus gelak ketawa. Dapat pahala juga buat orang tersenyum,” katanya.


“YB KJ Beli Alat Peranti Dekat Shopee Ke? Tak Sampai 24 Jam Dah Tercabut”

Umum mengetahui, jemaah Umrah yang baru sahaja pilang daripada Tanah Suci Mekah perlu memakai alat pengesan digital ketika menjalani kuarantin.

Baru sahaja pulang dari menunaikan Umrah, pelawak dan pelakon Azad Jasmin mempersoalkan kualiti alat peranti apabila sudah pun tercabut sedangkan baru sahaja memakainya dalam tempoh kurang 24 jam.

Berkongsikan video di Insta Story, Azad memberitahu walaupun baru sahaja sehari memakai alat tersebut sudah terbuka secara tiba-tiba daripada tangannya.

“Assalamuaikum YB Khairy Jamaluddin, ‘idea’ bagus tapi yang tak bagus, kenapa tercabut ni? beli dekat Shopee ke? Tak apa YB pergi ambil semua team pergi meeting dulu cari yang kualiti,” katanya.

Dalam pada itu, Azad mengatakan mereka bernasib baik kerana dia seorang selebriti dan jika keluar sesuka hati ramai mengenalinya, tetapi bagaimana jika orang biasa berbuat demikian.

“Apa benda ni YB? Nasib baik saya selebriti sebab kalau saya keluar, orang kenal. Yang orang tak kenal, cabut sahaja boleh keluar berjumpa orang lain dan pergi kemana-mana,” katanya.


Tersingkir GV8, Bandi Amuk Tak Jadi Buka Topeng

Tersingkir di minggu ketujuh konsert Gegar Vaganza musim kelapan, hasrat penyanyi rock Bandi Amuk untuk membuka topeng akhirnya terkubur.

Menurut Bandi atau nama sebenarnya Nasabandi Jumat, dia mengambil keputusan untuk kekal dengan imej bertopeng selepas gagal layak ke pentas akhir GV8 dan tidak akan menggadaikan ‘trademark’ yang dibawa olehnya selama ini.

BACA: “Jika Mara Ke Peringkat Akhir GV8, Mungkin Saya Akan Buka Topeng”

“Saya tak umpan apa-apa, saya memang ada pasang niat kalau berada di top 3 saya akan buka topeng sebagai hadiah kepada peminat yang sudah lama menyokong saya.

“GV sebuah program besar dan kalau nak buat sesuatu biarlah semua orang tahu siapa saya. Namun tak sangka pula ramai peminat marah dan minta saya jangan buka topeng.

“Sebab ini trademark saya sejak sekian lama, buat apa nak gadaikan aset saya. Tapi apabila sampai sini saja perjuangan saya, maknanya Allah pun tak izinkan. Jadi, niat untuk buka topeng itu terkubur. Saya akan kekalkan imej bertopeng ini sampai bila-bila,” katanya.

Dalam pada itu, Bandi mengakui sukar untuk menukar konsep muziknya apatah lagi perjuangan bersama Amuk sudah sebati dalam dirinya sejak dulu lagi.

“Apa yang saya perjuangkan bersama Amuk sejak dulu sampai sekarang terlalu besar. Kalau nak saya menyanyi dengan stail berbeza… rasanya sedikit sulit. Saya tak belajar daripada sesiapa dan saya berpegang dengan apa yang saya buat. Bersama Amuk, saya bangga!

“Walaupun tujuh minggu dalam GV8, sejarah bersama Amuk saya takkan korbankan. Saya tak rasa terkilan atau sedih pun apabila tersingkir,” katanya.

November lalu, Bandi berkata jika mara ke peringkat akhir, Gegar Vaganza, dia mungkin akan membuka topeng yang sudah sebati dengan dirinya sejak 23 tahun lalu.


Rita Rudaini Pelik Netizen Marah Khairy Jamaluddin

Perkongsian Insta Story Rita Rudaini baru-baru ini menjadi perhatian apabila pelakon itu mempersoalkan sikap segelintir netizen yang tidak berpuas hati dengan Menteri Kesihatan, Khairy Jamaluddin (KJ).

Ianya berhubung berita pemberian dos penggalak keempat vaksin. Rita berkata sebelum ini KJ dipuja kerana membawa masuk vaksin namun kali ini dimarahi pula. Menerusi perkongsian itu, Rita turut memuat naik berita daripada Astro Awani mengenai perkara itu.

“Habis madu sepah dibuang. Dulu dia lah tolong membawa masuk penawar untuk kamu semua. Korang puji dan puja dia. Korang marah orang lain.

“Kamu semua kata penawar itu ‘ikhtiar’, sekarang nak marah dia kenapa? Memang tidak kenang budi. Mana ‘ikhtiar’ korang? Sudah tercicir? Dos penggalak itu ‘mak segala ikhtiar tau. Kamu semua ini memang tidak kenang jasa dia.

“Dulu dia beri satu, korang minta dua. Sekarang dia beri lebih, korang marah kenapa? Bukan perlu bayar pun. Memang tidak kenang dek untung! Biasalah, Yang Berhormat kena ingat, Melayu mudah lupa,” tulisnya.

Terdahulu, Khairy memaklumkan Kementerian Kesihatan Malaysia (KKM) sedang menjalankan kajian untuk memberikan suntikan dos penggalak keempat.

Kata KJ lagi, apa yang diketahui setakat ini hanya satu dos penggalak diperlukan bagi meningkatkan ketahanan penerima terhadap Covid-19.


Ini Antara Kelebihan 5G Yang Anda Perlu Tahu, Yang Penting Semakin Mudah & Cepat!

Potensi tanpa had dalam cara anda hidup, bekerja dan bersuka ria.

Kesalinghubungan merupakan teras produktiviti masa hadapan, dan rakyat Malaysia bersedia untuk melangkah ke arah pendigitalan global. Hari ini, kita berada di puncak revolusi 5G yang akan membawa kita ke masa hadapan melalui kecekapan dan daya saing berkuasa digital dengan adanya internet berkelajuan tinggi di seluruh negara.

Dicipta dengan kelajuan sehingga 100 kali lebih pantas berbanding 4G, melalui kapasiti yang lebih besar dan kadar lengahan hampir sifar, 5G bakal membuka kunci inovasi dalam ekonomi digital, serta memberi pelbagai penyelesaian untuk keterangkuman sosial.

Meliputi pelbagai kemungkinan tanpa had, kami meramalkan ketersambungan yang lancar di seluruh negara. Inovasi seperti Realiti Ditambah (AR), Kecerdasan Buatan (AI), Komunikasi Jenis Mesin Besar-besaran (mMTC), dan Komunikasi Berkadar Lengahan Rendah yang Boleh Dipercayai (URLLC) ditetapkan bagi meningkatkan tahap amalan optimum industri yang terkini.

Oleh itu, terdapat keperluan mendesak bagi Malaysia untuk membangun dan menggunakan teknologi perkhidmatan 5G, kerana ia adalah penting dalam menentukan daya saing setiap negara di peringkat global.

Lebih pantas Malaysia mencapai liputan 5G di seluruh negara, semakin pantas ia dapat meraih keuntungan ekonomi yang besar. Menurut kajian EY baru-baru ini mengenai potensi impak ekonomi 5G, sebanyak RM650 bilion peningkatan KDNK kumulatif dapat dilihat dalam tempoh 10 tahun akan datang, dengan RM150 bilion pada tahun 2031 sahaja. Lebih kurang 750,000 peluang pekerjaan berkemahiran tinggi baru akan dicipta menjelang 2030, dan akan menjadi satu kelebihan buat Malaysia berbanding negara-negara jiran.

Sementara itu, potensi penggunaan dan manfaat 5G akan meliputi setiap aspek kehidupan seharian, dengan penggunaan teknologi dan data bagi meningkatkan kualiti hidup, menerusi sistem lalu lintas yang lebih baik dan masa perjalanan yang lebih pendek, bagi mengoptimumkan penggunaan utiliti dan sisa kitar semula, tindak balas kecemasan yang lebih cepat, dan banyak lagi. Malah pengalaman seperti membeli-belah akan berbeza kerana persekitaran runcit dioptimumkan dengan ciri AR yang mendalam.

Berapa kerapkah anda berasa kecewa dengan fail yang dimuat turun lebih perlahan daripada yang diharapkan? Pada waktu seperti ini, kita rasa kecewa dengan janji-janji kelajuan dan kecekapan yang kita bayar, namun penghantaran sebenar tidak seperti dijanjikan. Untuk mengeruhkan lagi keadaan, gangguan kelajuan dan liputan data yang tidak konsisten bukan sahaja mempengaruhi keadaan kita sekarang, tetapi juga menjadi gumpalan isu rumit hingga ke tahap di mana mata pencarian dan perniagaan boleh terjejas.

Dan kerumitan ini meluas, apabila kita melihat sorotan dan cabaran yang dihadapi oleh Malaysia dalam keadaan liputan 4G semasa.

Setakat tahun lepas sahaja, penggunaan data mudah alih rakyat Malaysia meningkat ke tahap tertinggi di ASEAN pada pertumbuhan 35.2% pada tahun 2021 berbanding 2020.

Namun, walaupun penggunaan tahun lepas meningkat, aduan mengenai perkhidmatan selular melonjak sebanyak 433% berbanding tahun sebelumnya, dengan 90% aduan ini berkaitan dengan Kualiti Rangkaian.

Walaupun begitu, rakyat Malaysia kini membayar purata harga pengguna tertinggi untuk perkhidmatan mudah alih mereka berbanding negara jiran di rantau ini, iaitu hampir 1.5% daripada KDNK per kapita atau purata RM50 sebulan.

Kesannya, Malaysia berada di kedudukan yang rendah di rantau ini dalam kelajuan data mudah alih 4G. Di peringkat global, Malaysia ketinggalan lebih jauh, menduduki tempat ke-81 untuk kualiti kesalinghubungan mudah alih, dan ke-6 di kalangan sembilan negara ASEAN, menurut kajian baru-baru ini dalam Global Mobile Experience.

Tambahan pula, syarikat telekomunikasi telah mengabaikan kawasan berpenduduk yang rendah dan luar bandar ketika pelaksanaan 4G, lalu mewujudkan jurang digital yang besar di mana kawasan luar bandar hanya mempunyai kadar kejayaan sebanyak 44% dalam sambungan 4G berbanding 83.7% di kawasan bandar.

Kos perkhidmatan mudah alih yang tinggi, kedudukan kesalinghubungan mudah alih yang mengecewakan di peringkat serantau dan global, dan kualiti rangkaian yang merosot adalah pemacu bagi kerajaan melaksanakan perubahan untuk menerajui visi ekonomi digital Malaysia yang baharu.

Oleh itu, kerajaan telah mengambil keputusan untuk menubuhkan satu entiti bagi mempercepatkan pelaksanaan dan penerimaan 5G di seluruh negara, dengan objektif menyokong transformasi Malaysia sebagai pemimpin serantau dalam ekonomi digital, dan mempromosikan masyarakat yang lebih inklusif.

Pada 1 Mac, Kementerian Kewangan mengumumkan penubuhan DNB, sebagai Syarikat Tujuan Khas (Special Purpose Vehicle atau SPV) untuk pelaksanaan 5G di Malaysia. DNB dimiliki sepenuhnya oleh Menteri Kewangan (Diperbadankan) dan dilesenkan di bawah Akta Komunikasi dan Multimedia 1998 (Akta 588) bagi menyediakan liputan dan kapasiti 5G secara borong kepada pemegang lesen lain di bawah akta tersebut.

Kos 10 tahun pelaksanaan 5G yang diterajui oleh DNB dianggarkan bernilai RM16.5 bilion, yang akan dibiayai sepenuhnya oleh sektor perkhidmatan kewangan domestik berdasarkan model perniagaan DNB.

RANGKAIAN BORONG TUNGGAL AKAN MEMBOLEHKAN HARGA PERKHIDMATAN 5G LEBIH RENDAH UNTUK PENGGUNAAN RAKYAT

Bagi mencapai sasaran 80% liputan 5G di kawasan berpenduduk negara menjelang tahun 2024, model yang komprehensif diperlukan untuk mempercepatkan pelaksanaan dan penggunaan teknologi 5G. Oleh itu, model Rangkaian Borong Tunggal (Single Wholesale Network atau SWN) yang berpandukan bekalan dipilih untuk pelaksanaan 5G di Malaysia.

Model SWN Digital Nasional Berhad (DNB) akan membolehkan pelaksanaan yang lebih menyeluruh dengan peningkatan liputan rangkaian di kawasan luar bandar. Berbeza dengan pelaksanaan berpandukan permintaan yang berasaskan keuntungan daripada pelaksanaan 4G oleh syarikat telekomunikasi, DNB menumpukan usaha ke atas kecekapan dengan mengoptimumkan infrastruktur sedia ada.

Pengumpulan spektrum 5G dalam entiti neutral tunggal seperti DNB akan membolehkan kecekapan spektrum yang lebih besar (berbanding dengan spektrum sebagai sumber yang terhad yang dibahagikan kepada pelbagai pihak), dan dengan itu membolehkan DNB untuk menyediakan perkhidmatan borong 5G pada kos terendah.

Bayangkan lebuh raya digital yang luas yang membolehkan semua pengguna data dalam talian bergerak dengan bebas dan tanpa sebarang gangguan. Ini akan dapat direalisasikan oleh teknologi Rangkaian Teras Pelbagai Operator (Multi Operator Core Network atau MOCN). Dibina sebagai “superhighway” digital tunggal yang lancar, rangkaian selamat ini akan menyokong semua syarikat telekomunikasi secara borong – yang berpotensi mengurangkan separuh daripada kos yang diperlukan untuk syarikat telekomunikasi untuk pelaksanaan 5G sendiri.

Model MOCN telah berjaya dibuktikan pada 10 November dengan integrasi 5 syarikat telekomunikasi, yang disaksikan oleh Tan Sri Annuar Musa, Menteri Komunikasi dan Multimedia Malaysia, serta beberapa pemimpin industri.

Harga 5G kepada syarikat telekomunikasi dijangka kurang daripada 20 sen setiap Gigabait (GB), iaitu kurang separuh daripada apa yang akan ditanggung oleh syarikat telekomunikasi untuk kapasiti yang dihasilkan oleh infrastruktur 4G mereka sendiri. Penjimatan kos akan memberi manfaat kepada industri melalui peningkatan aliran tunai, yang boleh digunakan untuk mengoptimumkan penjimatan kos, atau pelaburan ke dalam industri baharu dan peluang pertumbuhan pendapatan. Pengguna juga akan mendapat manfaat daripada penjimatan kos, kerana syarikat telekomunikasi akan mengenakan kadar yang lebih rendah untuk perkhidmatan 5G daripada apa yang mereka dikenakan bagi perkhidmatan mudah alih pada masa ini.

Malaysia ketika ini berada di belakang jiran kita daripada segi penyediaan rangkaian 5G. Singapura, Indonesia, Thailand, Vietnam dan Filipina telah pun melancarkan rangkaian 5G mereka seawal 2019. Sebarang penangguhan lagi dalam pembangunan rangkaian 5G akan memberi impak terhadap daya saing negara dari segi ekonomi dan menjejaskan agenda pembangunan nasional.

Mengapakah sebuah syarikat milik penuh kerajaan dan bukannya sektor swasta yang dipertanggungjawabkan untuk pelaksanaan 5G?

Kerana pentingnya kesalinghubungan untuk pertumbuhan ekonomi digital, kerajaan telah mengambil tindakan untuk mengumumkan Rangka Tindakan Ekonomi Digital Malaysia (MyDIGITAL) pada Februari 2021.

Salah satu tindakan utama di bawah inisiatif MyDIGITAL adalah penubuhan sebuah SPV, yang dinamakan Digital Nasional Berhad, untuk mempercepatkan pelaksanaan 5G, berdasarkan model pemulihan kos.

Memandangkan DNB adalah entiti baru, apakah rekod prestasi yang ada untuk dibandingkan dengan syarikat telekomunikasi yang telah lama berada di dalam operasi?

DNB telah ditubuhkan sejak hari pertama untuk dikendalikan dan diuruskan oleh veteran industri dan pakar sektor swasta

Mengapa tiada syarikat telekomunikasi yang telah mendaftar dengan DNB pada masa ini?

Bagi membolehkan syarikat telekomunikasi untuk berdaftar dengan DNB, Tawaran Akses Rujukan (Reference Access Offer atau RAO) mestilah diterbitkan dahulu mengikut piawaian akses mandatori.

Walau apa pun, pada 1 Disember 2021, TM Berhad menandatangani Perjanjian Percubaan Rangkaian 5G dengan DNB. Telco lain juga dijangka menandatangani Perjanjian Percubaan Rangkaian 5G dengan DNB tidak lama lagi.

Adakah pelaksanaan rangkaian 5G akan menjadi monopoli dan dengan itu menyekat persaingan?

Industri telekomunikasi tidak tertakluk kepada Akta Persaingan 2010 (Akta 712) oleh ‘Malaysia Competition Commission’ (MyCC). Sehubungan itu, tidak timbul isu ketidakpatuhan Akta Persaingan atau penyalahgunaan kuasa pasaran untuk menjalankan aktiviti yang bersifat anti-persaingan atau monopoli. Isu persaingan dalam industri telekomunikasi dikawal di bawah Akta 588 dan bukan di bawah Akta 712.

Peraturan ketat dikenakan oleh SKMM sebagai badan kawal selia bagi industri komunikasi. Dalam hal ini, Akta Komunikasi dan Multimedia 1998 menyediakan rangka kerja kawal selia yang mencukupi untuk mengawal selia aktiviti DNB. In termasuk, antara lain:

1. Mewajibkan DNB untuk menawarkan kapasiti borong 5G kepada pemegang lesen di bawah Akta 588 atas dasar akses yang adil dan sama rata;

2. DNB tidak dibenarkan terlibat dalam aktiviti runcit. Pasaran runcit bergantung kepada syarikat telekomunikasi yang bersaing mengikut kekuatan masing-masing;

3. Kapasiti borong 5G yang dijual kepada syarikat telekomunikasi bergantung kepada keperluan syarikat, secara individu. DNB tidak dibenarkan menentukan penyediaan kapasiti 5G kepada syarikat telekomunikasi;

4. Harga borong 5G akan ditetapkan dan diluluskan oleh SKMM selepas rundingan dengan DNB dan syarikat telekomunikasi selesai. Harga ini akan dinyatakan dalam dokumen RAO yang akan diterbitkan; dan

5. SKMM juga mengawal selia prestasi DNB dari segi ‘Kualiti Perkhidmatan’ (QOS) melalui pendekatan ‘Perjanjian Tahap Perkhidmatan’ (SLA) yang akan diterbitkan dalam dokumen RAO.

• DNB dikawal selia oleh Lembaga Pengarah yang dianggotai tujuh ahli, dua daripada kerajaan dan lima daripada sektor swasta, kesemuanya memiliki latar belakang profesional dalam operasi telco, keselamatan cyber, perundangan dan kewangan.

• Sebagai syarikat yang dimiliki sepenuhnya oleh Kementerian Kewangan, DNB perlu melaporkan kepada Kementerian tersebut mengenai prestasi operasi dan kewangannya.

• Sebagai pemegang lesen di bawah Akta Komunikasi dan Multimedia 1998, DNB dikawal selia oleh SKMM , di bawah Kementerian Komunikasi dan Multimedia

• Selain itu, oleh kerana DNB dibiayai oleh sektor swasta, DNB perlu memenuhi segala tanggungjawab dan syarat-syarat ketat berkaitan penggunaan dana dari institusi kewangan dan para pelabur.

• Oleh itu, DNB perlu mematuhi 4 tahap urus tadbir yang ketat, yang dapat memastikan operasi DNB dikendalikan dengan penuh integriti.

DNB yang dimiliki sepenuhnya oleh Kerajaan dan di kawal selia oleh SKMM, akan mendapatkan pembiayaan yang diperlukan daripada sektor perkhidmatan kewangan swasta. Dengan itu, pembiayaan Kerajaan untuk pelaksanaan projek ini tidak diperlukan.

Dari mana datangnya dana dan berapa banyak yang akan dibelanjakan oleh Kerajaan atas tanggungan Rakyat?

Kos pelaksanaan 5G dianggarkan mencecah RM16.5 bilion bagi tempoh 10 tahun akan datang. Kos pelaksanaan rangkaian 5G akan dibiayai melalui gabungan pembiayaan tertunda kepada vendor, pembiayaan perdagangan dan modal kerja dan program Sukuk yang akan diterbitkan dalam pasaran modal hutang domestik.

DNB akan mendapatkan pembiayaan yang diperlukan daripada sektor perkhidmatan kewangan seperti bank-bank, dan akan seterusnya membayar semula melalui hasil jualan borongnya yang dijana daripada penjualan kapasiti borong.
Dengan itu, pembiayaan Kerajaan untuk pelaksanaan projek ini tidak diperlukan.

Mengapa kita memerlukan 5G pada masa ini, sedangkan janji 4G belum dipenuhi?

Pandemik Covid-19 telah menunjukkan kepentingan teknologi digital dan permintaan untuk kesalinghubungan. Penggunaan data yang meningkat secara mendadak telah menyebabkan rangkaian 4G sedia ada tidak dapat menampung permintaan pengguna. Permintaan untuk data hanya akan terus meningkat, dan infrastruktur telekomunikasi Malaysia perlu memenuhi permintaan ini.

Adakah proses tender terbuka dan jika ya kepada siapa ia diberi?

Proses tender DNB telah distrukturkan sebuah firma perkhidmatan profesional bebas, Ernst & Young Consulting Sdn. Bhd. (EY Consulting), mengikut piawaian global dan melibatkan (4) panel, yang terdiri daripada 50 pakar tempatan dan antarabangsa dari 10 negara dengan pengalaman pelancaran rangkaian 5G.

Proses ini bermula dengan penilaian awal empat belas (14) Pembekal Perkakasan Rangkaian (Network Equipment Provider atau NEP), selepas itu lapan (8) telah disenarai pendek dan dijemput untuk mengemukakan bidaan. Terdapat 4 tawaran akhir diterima.

Keperluan tender adalah berdasarkan kriteria yang dikenal pasti dan diperhalusi melalui proses yang ketat dengan maklum balas industri mengenai keperluan rangkaian 5G, dan dikongsi dengan semua NEP yang dijemput.

Terdapat perbincangan webinar baru-baru ini dengan GSMA dan terdapat banyak kebimbangan mengenai model SWN, apa komen anda?

Untuk manfaat industri dan pengguna, pihak Kerajaan telah memperkasakan DNB untuk menyediakan perkhidmatan 5G secara borong pada kos serendah mungkin:

1. Pertama, sebagai penyedia 5G tunggal di negara ini, DNB hanya akan membekalkan perkhidmatan borong 5G kepada MNO dan para pemegang lesen telekomunikasi yang lain, dan tidak akan bersaing dengan mana-mana syarikat telekomunikasi dalam menyediakan perkhidmatan runcit kepada pelanggan akhir mereka.

2. Kedua, DNB akan bekerjasama dengan pembekal telekomunikasi dan infrastruktur untuk membina rangkaian 5G dengan menggunapakai infrastruktur sedia ada sebanyak mungkin, dan dengan itu, dapat mengurangkan pertindihan serta kos, serta menggalakkan pelaburan dalam inovasi dan perkhidmatan.

3. Ketiga, penggabungan spektrum 5G dalam entiti tunggal yang neutral seperti DNB akan membolehkan kecekapan spektrum yang lebih mantap (berbanding pembahagian spektrum sebagai sumber yang terhad kepada berbilang pihak), lalu membolehkan DNB menyediakan perkhidmatan 5G secara borong pada kos yang rendah.

Model SWN adalah model yang paling sesuai untuk mempercepatkan pelaksanaan dan ketersediaan produk dan perkhidmatan 5G di seluruh negara, yang akan bermula dengan internet berkelajuan tinggi yang stabil.


Hamil Anak Kedua, Eyra Hazali Rasa Nak Melompat Sebab Teruja Sangat

Perkongsian terbaru pelakon Eyra Hazali menjadi perhatian ramai apabila mengumumkan dirinya kini hamil anak kedua dan usia kandungan sudah mencecah lima bulan.

Menerusi video dikongsikan, Eyra berkongsikan khabar gembira itu bersama suami, Muhammad Haziq Nadzli dengan membuat kejutan memberikan hadiah kit ujian kehamilan.

BACA: JDT Tewas Final Piala Malaysia, Eyra Hazali Titip Kata Semangat Buat Suami

“Awak serius ke sayang? Atau ini adalah ujian kehamilan yang lama dulu?,” kata Haziq.

Dalam video tersebut, Eyta berkata kit ujian kehamilan itu adalah yang baru. Ujarnya tadi, dia rasa mahu melompat melihat keputusan ujian tersebut.

“Saya baru menggunakan ujian kehamilan ini sebentar tadi, hendak melompat teruja tetapi awak berada di dalam bilik berhadapan itu. Saya ada membuat satu lagi ujian kehamilan di bawah,” katanya.

Pasangan itu dilihat berpelukan dan menangis kegembiraan di atas rezeki zuriat itu. Eyra dan suami turut berkongsikan berita gembira itu bersama keluarga melalui panggilan video.

Eyra dan Haziq mendirikan rumah tangga pada 1 November 2019. Pasangan itu dikurniakan seorang cahaya mata lelaki Muhammad Hayder Qhalish Muhammad Haziq.


Ayda Jebat Tak Sedia Bawa Bayi Jumpa Keluarga, Kawan

Pelakon dan penyanyi Ayda Jebat memohon maaf seandainya dia dan suami terpaksa bersikap keterlaluan kerana masih belum bersedia bertemu dengan ahli keluarga sendiri dan rakan-rakan.

Bimbang dengan keadaan semasa ketika ini ditambah dengan penemuan varian baru Omicron, Ayda berkata dia lebih mengutamakan keselamatan walaupun hatinya rindu untuk bertemu.

BACA: Sibuk Jaga Anak, Berat Ayda Jebat Turun Sampai 45 Kg

“Minta maaf kepada keluarga dan kawan-kawan kalau rasa saya dan suami keterlaluan tentang hal ini.

“Bukan tak nak jumpa. Hati memang dah rindu. Nak gelak ketawa bersama-sama. Nak bagi jumpa bayi kami tapi tanggungjawab nak jaga keselamatan dan kesihatan keluarga kita dan anda kami utamakan,” katanya.

Menerusi satu perkongsian di Insta Story itu juga, Ayda turut memuat naik video sedutan sidang akhbar yang dilakukan Menteri Kesihatan, Khairy Jamaluddin beberapa hari lalu.

Kata Ayda lagi, dia dan suami masih belum belum bersedia untuk bertemu orang lain serta mengucapkan terima kasih kerana memahami mereka.

“Kami masih belum bersedia. Insya-Allah, satu hari nanti. Terima kasih kepada yang faham. Kami sayang kalian sangat dan rindu semua. Termasuk AJSCREAMER (kelab peminatnya). #StaySafeAll,” tulisnya.

Pada 1 Januari lalu, Ayda menyambut ulang tahun pertama perkahwinannya dengan suami, Nabil Mahir.


Juliana Evans Tersenarai Sebagai Individu Berjaya Di Malaysia 2021

Pelakon, dan pengacara jelita, Che’ Puan Juliana Evans tersenarai di dalam buku ensiklopedia Britishpedia sebagai antara Individu Berjaya Di Malaysia 2021.

Menerusi satu perkongsian di Instagram, Juliana Evans turut berkongsikan foto bersama buku tersebut yang memaparkan wajahnya.

BACA: Sambut Hari Jadi Suami, Juliana Evans Beli Barang MR DIY Sahaja

Juliana berkata sepanjang pandemik Covid-19 dia mengusahakan perniaaan, Jevans Jewelry dan megnakui seronok bekerja dari rumah.

“Ini adalah satu pencapaian sepanjang 2021 buat saya apabila menjadi individu yang tersenarai sebagai Individu Berjaya di Malaysia 2021. Terima kasih kepada Britishpedia.

“Sepanjang dua tahun pandemik ini berlaku, saya berikan tumpuan penuh kepada perniagaan saya, Jevans Jewelry yang mana, saya kini seronok bekerja dari rumah,” katanya.

Dalam entri tersebut, Juliana turut menitipkan pesanan buat pengikut dan masyarakat di luar sana untuk terus fokus dan bersemangat mengejar kejayaan.

“Apa yang ingin saya tekankan, dalam kehidupan bermasyarakat, ada kalanya kita akan dihakimi. Nasihat saya, diam, tutup sebelah mata dan fokus kepada diri sendiri sehingga berjaya.

“Hanya anda sahaja yang tahu betapa kerasnya anda bekerja dan berapa banyak usaha yang anda lakukan untuk meraih kejayaan. Jangan biarkan orang lain jatuhkan semangat anda,” katanya.

Britishpedia adalah material yang diterbitkan dan berkisar mengenai biografi tokoh-tokoh serta personaliti yang berjaya.


“Sebab Orang Lain, Janggut Aku Pula Disuruh Rebonding”

Sejak semalam hangat diperkatakan mengenai imej seorang ahli perniagaan yang mendirikan rumah tangga dengan seorang selebriti.

Bagaimanapun, tidak semena-mena pelakon Sharnaaz Ahmad turut terkena tempias apabila ada segelintir netizen memintanya untuk meluruskan janggutnya.

Menerusi satu perkongsian di Insta Story, Sharnaaz berkata tak pasal-pasal dia pula disuruh berbuat demikian hanya disebabkan orang lain.

“Disebabkan orang lain, janggut aku pula yang disuruh rebonding. Hey! Sama tapi sangat berbeza,” katanya.

Sementara itu, dalam perkongsian lain Sharnaaz turut memuat naik foto dia telah memotong dan merapikan janggut serta jambangnya.

Kata Sharnaaz lagi, dia berbuat demikian supaya tidak timbul lagi kekeliruan. Ada sahaja perkara yang cuba dicetuskan oleh netizen sampai janggut pun nak disamakan.


Tiada Pembantu Rumah, Ain Edruce & Suami Bergilir Jaga Anak

Pelakon dan pengacara Ain Edruce kini memperlahankan karier seninya buat sementara waktu untuk memberi perhatian pada anaknya, Soraya.

Menurut Ain, sebelum ini dia sering memberikan fokus terhadap kerja, namun kini lebih mengutamakan anak perempuannya yang baru berusia tujuh bulan.

“Anak lagi penting buat masa sekarang. Tambah lagi saya dan suami, Amirul Hafiz Mustaffa, 29, menjaga sendiri anak kerana tiada pembantu rumah.

“Agak bermasalah juga untuk dapatkan pembantu rumah sekarang. Kalau boleh, lagi senanglah kalau ada pembantu. Macam kata emak, agak memudahkan juga kalau ada pembantu kerana saya senang nak bekerja.

“Buat masa ini kalau saya kerja, suami yang akan jaga anak. Kalau suami kerja, saya pula kena bercuti. Tak boleh kedua-dua kami bekerja serentak sebab Soraya kena ada salah seorang dari kami bersamanya,” katanya.

Dalam pada itu, Ain berkata dia tetap akan memantau aaknya serta tidak akan membiarkan anaknya dijaga tanpa pemantauan ahli keluarga jika ada pembantu rumah.

“Saya tak akan membiarkan anak dan pembantu macam itu saja. Syaratnya, salah seorang emak kami kena ada sekali menjaga Soraya. Dengan cara ini, kami taklah rasa susah hati dan boleh fokus pada kerja,” katanya.

Ain mendirikan rumah tangga dengan Amirul yang juga ahli perniagaan dalam sebuah majlis di Quill City Mall pada 13 Disember 2019 selepas enam bulan mengikat tali pertunangan.


Bella Astillah Bengang Aliff Aziz Dikutuk Dalam GV8

Menduduki tangga kedua pada konsert minggu ketujuh Gegar Vaganza semalam, ada segelintir netizen meluahkan rasa tidak puas hati dengan penyanyi Aliff Aziz di laman Twitter.

Kata netizen Aliff adalah peserta kegemaran Astro kerana sering mendapat lagu yang mudah. Komen netizen itu mendapat perhatian Bella Astillah yang tampil membidas semula.

BACA: Markah Tertinggi Lagi Di GV8, Netizen Kata Aliff Aziz Bakal Juara

“Selalu cakap Aliff ni kegemaran Astro? Sebab tu dapat lagu senang? Heyy ‘come on’, sepatutnya kita yang rasa risau sebab ada beberapa peserta dapat lagu menarik. Kalau Aliff ni kegemaran, patutnya Aliff dapat lagu hebat kan?” tulisnya.

Sementara itu, komen seorang netizen ini turut menjadi perhatian ramai apabila menyifatkan persembahan Aliff semalam kosong.

“Yes suara Aliff Aziz memang sedap. Masa awal persembahan memang suka dengar. Tapi persembahan dia kosong. Bak kata Tok Ram (Datuk Ramli MS) where is the dynamic?” komen pengguna akaun Twitter.

Dalam pada itu, Bella meminta supaya tidak hanya pandai mengutuk saja serta mempersoalkan kepada mereka yang tidak sukakan Aliff apa yang mereka mahukan sebenarnya.

“Pada yang terlalu tak suka Aliff tu, korang (anda) nak macam mana sebenarnya? Excuse me?! Awak tengok tak persembahan tu? Aliff menari. Awak fikir senang ke nak menari sambil menyanyi?

“Perempuan ni biasanya menari tiada masalah. Tapi macam Aliff dia jangan kata menari tapi TikTok pun tak jadi sebab dia tak reti. Jadi tolong! Jangan tahu nak ‘condemn’ saja. Cuba awak nyanyi lagu Afgan tu,” tulisnya.

Semalam, Aliff menyanyikan lagu Pesan Cinta nyanyian asal Afgan berada di kedudukan kedua selepas mendapat markah keseluruhan 71.90 peratus.


“Andai Saya Berkahwin Semula, Semuanya Demi Anak-Anak”

Pejam celik sudah hampir empat bulan pelawak Shuib Sepahtu bergelar bapa tunggal kepada empat cahaya mata selepas pemergian isterinya, Allahyarham Siti Sarah pada 9 Ogos tahun lalu.

Menerusi temubual bersama Kosmo, ditanya bagaimana kehidupannya apabila menguruskan keluarga sendiri tanpa isteri disisi, Shuib mengakui sukar untuk melupakan dan masih dalam proses menyesuaikan diri.

“Saya tiada jawapan untuk soalan itu. Sekarang ini, saya cuba sibukkan diri. Sekarang ini saya seorang diri, apabila pulang ke rumah, tidur sendirian pasti akan teringat arwah.

“Sudah hampir lima bulan, saya serahkan kepada masa. Melupakan memang tidak boleh, tetapi sekarang sakit sedikit berkurangan, saya sedang terima serta sesuaikan diri hidup tanpa dia,” katanya.

Kata Shuib lagi, setiap kali rindukan Siti Sarah dia akan menitipkan doa dan sesekali akan mendengar lagu dendangan isteri tercinta.

“Sejak arwah tiada, saya tiba-tiba suka dengar muzik dan hayati lagu, lalu datang pelbagai emosi. Kadangkala terfikir juga kenapa saya mahu membinasakan diri dengan mendengar lagu-lagu sedih.

“Tambahan, lagu-lagu arwah saya akan dengar sewaktu rasa terlalu rindu padanya. Dengar kembali lagu-lagu duet bersamanya akan buatkan saya teringat kembali momen kena marah di studio, reaksi dan senyumannya,” katanya.

Biarpun terlalu awal untuk bercakap soal jodoh, Shuib bagaimanapun bersikap terbuka tentang perancangan Allah di masa akan datang. Namun, Shuib mengakui hatinya masih lagi kosong dan belum ada wanita berjaya mengisi hatinya.

“Soal jodoh dan ajal, Allah yang tentukan. Jika saya kata, janganlah ambil Sarah cepat sangat, tetapi Allah tetap ambil jua. Begitulah juga dengan kehidupan saya pada masa depan. Saya tidak berani untuk cakap lebih-lebih mengenai soal jodoh.

“Jika esok lusa saya jatuh cinta dengan orang lain, jadi saya serahkan semuanya pada Allah. Saya pun sudah matang, andai berkahwin lagi pasti sudah tahu apa yang diinginkan dalam sebuah perkahwinan,” katanya.

Dalam pada itu, Shuib berkata jika suatu hari nanti dia berkahwin semula semuanya adalah demi anak-anaknya apatah lagi mereka masih kecil dan memerlukan insan bergelar ibu di sisi.

“Sebagai manusia, sudah fitrah kita ingin berkasih sayang dan ada yang menemani. Namun, saya lebih fikirkan anak-anak. Andai saya berkahwin semula, sebab utamanya adalah demi anak-anak.

“Mereka masih kecil dan perlukan kasih sayang seorang ibu. Terutamanya Talita yang saya lihat lebih banyak berdiam berbanding dahulu. Sebelum ini, dia selalu berkongsi cerita, pakaian dan alat solek bersama arwah ibunya.

“Walaupun saya cuba yang terbaik, pasti ada ruang-ruang kosong yang tidak mampu saya isi kerana saya lelaki, tidak memahaminya seperti mana seorang ibu. Cepat atau lambat jodoh, saya serah pada Allah,” katanya.


Talita Nak Ibu Baru, Ibu Shuib Sudah Tetapkan Syarat

Baru-baru ini perkongsian video di Instagram Allahyarham Siti Sarah menjadi perhatian ramai apabila anak perempuan Shuib iaitu Talita mahukan ibu baru.

Menerusi video tersebut, Salamiah turut terkejut dengan permintaan Talita yang mahukan ibu baru kerana mahukan adik perempuan pula.

“Tengok ni ha Talita ni, suruh Daddy kahwin, nak mak tiri ke? Berani ke?” tanya Salamiah.

Dalam entri berkenaan, Salamiah turut mengemukakan syarat-syarat jika ada wanita yang mahu berkahwin dengan anaknya itu.

“Kalau nak kahwin dengan Daddy, pertama dia mesti kena pandai masak sebab Daddy kuat makan. Macam ibu kena masak pukul 2-3 pagi, sanggup ke siapa nak kahwin dengan Daddy tu?

“Mama ni taklah teruk sangat nak hadap, nak jaga hati suami kena jaga perut dia, itu jelah kot, lebih-lebih pulak mak mertua. Ni nak mak tiri sangat ni, nak ke jadi Bawang Putih Bawang Merah?” katanya.

Perkongsian itu mendapat pelbagai reaksi daripada netizen yang berharap Shuib dipertemukan wanita yang baik jika bertemu jodoh lagi.

Kata netizen lagi, tidak bermakna jika berkahwin lagi tidak sayangkan yang ‘lama’ tetapi untuk teruskan kehidupan menjaga anak-anak yang memerlukan insan bergelar ibu.

Terdahulu, Siti Sarah meninggal dunia pada 9 Ogos 2021 akibat Covid-19. Beberapa hari sebelum ini Allahyarham selamat melahirkan bayi lelaki, Ayash Affan melalui pembedahan tanpa sedar.


Rupanya Dah 17 Tahun Suami Heliza Helmi Bela Janggut

Melangkah ke tahun baru sebagai isteri, berita perkahwinan penyanyi dan aktivis kemanusiaan Heliza Helmi mengejutkan ramai apabila selamat diijabkabulkan dengan jutawan Datuk Seri Mahadi Badrul Zaman semalam.

Bagaimanapun, sejak semalam imej janggut Mahadi yang mencecah paras perut lebih menjadi perhatian ramai apabila ada netizen mengutuk imejnya itu.

Di laman Twitter ada yang mengatakan geli dan seram dengan janggut suami penyanyi itu. Malah, ada mulut jahat mengatakan selepas ini Heliza perlu ‘iron’ janggut suaminya.

Sementara itu, satu video dikongsikan di akaun TikTok @produk.muslim.bmf mengenai ahli perniagaan dari Pulau Pinang itu sudah 17 tahun menyimpan janggutnya sejak usia 22 tahun.

Diruangan komen ada segelintir netizen membidas semula mereka yang mengutuk suami Heliza itu. Tidak kurang juga ada yang mengatakan ahli perniagaan itu mengikut sunnah Nabi.

Terdahulu, pasangan itu bernikah di Masjid Tuanku Mizan Zainal Abidin, Putrajaya. Pada majlis pernikahan itu, Heliza menerima mas kahwin berupa sebentuk cincin dan senaskhah al-Quran.

Suami Heliza merupakan pengasas dan Presiden AUF MBZ Concortium iaitu syarikat yang menawarkan perkhidmatan pelaburan kewangan.


Bebas Kanser, Elyana Dedah Identiti Doktor Yang 10 Tahun Merawatnya

Awal Disember lalu, penyanyi Elyana memaklumkan berita gembira selepas 11 tahun berjuang melawan kanser limfoma akhirnya dia disahkan bebas daripada penyakit itu.

Baru-baru ini, perkongsian Elyana menjadi perhatian apabila mendedahkan identiti doktor perubatan Dr Mohd Haris Fadzillah Abdul Rahman yang merawatnya selama 10 tahun.

Menerusi entri tersebut, Elyana meluahkan rasa syukur kepada Allah apabila diberi peluang untuk kembali sihat seperti biasa.

“7 Disember 2021. Allah SWT mendatangkan pelangi yang dah lama hilang kepada saya. Keputusan scan saya sangat ajaib. Kanser hilang. lhamdulillah… Inilah doktor saya selama 10 tahun saya sakit, Dr Haris. Terima kasih doktor,” tulisnya.

Perkongsiannya itu mendapat pelbagai reaksi daripada penigkutnya yang gembira apabila penyanyi isu sudah pun bebas daripada kanser serta kagum dengan Elyana yang tiadk kenal erti putus asa untuk kembali sihat.

Terdahulu, Elyana mendedahkan dirinya menghidap kanser limfoma tahap empat pada tahun 2017 di pentas Gegar Vaganza.


Elisya Sandha Hamil Anak Pertama

Selepas empat bulan mendirikan rumah tangga, pelakon Elisya Sandha kini hamil anak pertama hasil perkongsian hidup bersama suami, Uzair Haqimy.

Perkhabaran gembira itu dikongsikan oleh Elisya menerusi video yang dimuat naik di Instagram memaparkan imbasan sepanjang tahun 2021.

Lebih menjadi perehatian apabila peminat terlihat sekeping gambar imbasan ultrabunyi yang diselitkan di dalam video berkenaan. Bagaimanapun, setakat ini masih tiada pengesahan daripada Elisya mahupun suaminya mengenai perkara itu.

Dalam pada itu, diruangan komen rata-rata peminat tumpang gembira serta tidak melepaskan peluang mengucapkan tahniah kepada pelakon itu.

Elisya dan Uzair mendirikan rumah tangga pada Ogos tahun lalu. Pasangan itu memutuskan untuk berkahwin selepas lima tahun mengenal hati budi masing-masing.


“Umrah Tangguh, Macam Kita Pergi Nak Buat Dosa”

Umum mengetahui kebenaran perjalanan umrah ditangguh sementara mulai 8 Januari ini susulan peningkatan kes Covid-19 dalam kalangan jemaah umrah tanah air.

Perkara itu turut mendapat pelakon Syifa Melvin yang menyifatkan penangguhan tersebut bukan satu permulaan tahun baru yang baik buat dirinya yang sepatutnya ke Tanah Suci pada 20 Januari depan.

“Ini bukan permulaan yang baik buat saya. Saya sepatutnya berlepas ke Tanah Suci dan menunaikan umrah pada 20 Januari depan,” tulisnya.

Menerusi perkongsian di Insta Story itu, Syifa turut mempertikaikan tindakan pihak berkuasa yang menangguh ibadah umrah namun penerbangan ke negara lain dibenarkan.

“Perlu cucuk (vaksin) sehingga empat hingga lima kali ke baru nak lepas? Kalau pergi United Kingdom semuanya okey sahaja.

“Macam kita pergi buat dosa pula ya. Selepas varian Omicron apa pula? Kita tiada kuasa, jadi turutkan saja sehingga mencapai agenda mereka,” katanya.

Terdahulu, Menteri Kesihatan Khairy Jamaluddin berkata keputusan kerajaan menangguhkan perjalanan umrah dibuat berdasarkan kepada data dan statistik kes semasa yang diperoleh.


Peminat Risaukan Shila Amzah, Harap Dapat Bina Hidup Baru Selepas Bercerai

Minggu lalu, pkongsian penyanyi Shila Amzah mengejutkan ramai apabila memaklumkan dia sudah menfailkan cerai dan sudah dua bulan tidak sebumbuang dengan suaminya, Haris Idraki Elias.

Baru-baru ini, menerusi Insta Story, Shila membuka peluang kepada para peminatnya berkongsikan apa sahaja bersamanya. Ramai yang berkongsi padangan terhadap apa yang dilalui penyanyi itu.

Kata netizen lagi, perceraian adalah peluang yang diberikan oleh Allah serta berharap Shila dapat membina kehidupan lebih bahagia selepas ini.

“Mangsa keganasan rumahtangga, saya tahu ia sukar untuk tinggalkan pendera kerana HUBUNGAN TRAUMA. Tolong jadi kuat, ia bukan salah kamu,” kongsi netizen.

“Bercerai merupakan satu peluang yang Allah beri untuk bina kehidupan baru, bahagia,” tulis netizen.

Sementara itu, ada yang meluahkan rasa rasa risau melihat wajah penyanyi itu nampak keletihan dan seperti tidak cukup tidur. Menjawab pertanyaan netizen, Shila mengakui dia sememangnya penat namun keadaannya baik-baik sahaja.

Terdahulu, Shila berkata semua orang mahukan kebahagiaan, dia sudah bertahun mencuba dan keputusannya itu adalah jalan terakhir.


Baru 22 Tahun, Wani Kayrie Beli Kereta Mewah RM192,000

Siapa sangka baru saja berusia 22 tahun, penyanyi dan pelakon Wani Kayrie gembira apabila berjaya membeli kereta mewah jenis Mercedes-Benz CLA180 bernilai RM192,000.

Wani berkata dia sudah lama idamkan memiliki kereta sendiri dan kereta tersebut adalah hasil titik peluhnya yang bertahun mengumpul duit.

“Alhamdulillah terima kasih atas rezeki ini. Saya sudah lama mengidamkan untuk ada kereta sendiri bagi urusan harian. Sebelum ini sudah ada kereta lain, tapi itu lebih pada kereta keluarga.

“Nak beli kereta ini bertahun juga saya kumpul duit. Syukur, ini semua titik peluh kerja pagi balik pagi, kerja ‘back to back’ sampai sakit.

“Semoga dengan hadiah ini menjadikan saya lebih kuat berusaha mencari rezeki dan memberi ke depannya. Sesungguhnya, percayalah pada proses kehidupan yang indah,” katanya.

Mengucapkan terima kasih kepada mereka yang sentiasa menyokongnya, Wani berkata kejayaan yang dikecapinya itu turut terselit doa daripada semua peminatnya.

“Kereta ini sudah ambil seminggu lalu. Tapi, disebabkan keadaan semasa yang tidak mengizinkan dengan banjir melanda, saya nak menghormati semua. Itu yang saya muat naik hari ini sempena tahun baharu ini.

“Terima kasih semua yang sentiasa menyokong dan mendoakan. Di sebalik kejayaan saya, terselitnya doa daripada anda semua. Semoga yang baik-baik saja untuk kalian,” katanya.


Iqbal Zulkefli Beli Pen Harga RM75,000 Sebatang Gara-Gara Stress

Nampaknya, usahawan sensasi Ahmad Iqbal Zulkefli kembali menjadi perhatian ramai apabila memaklumkan dia membeli sebatang pen berjenama mewah berharga RM75,000.

Menerusi satu perkongsian di Instargram, Iqbal berkata dia sudah beberapa kali mengunjungi kedai Mont Blanc dan akhirnya membuat keputusan untuk membeli pen berkenaan untuk elakkan rasa tertekan.

BACA: Ahmad Iqbal Mahu Pulang Ke Malaysia Nak Jenguk Tempat Banjir

“Akhirnya saya miliki pen Mont Black RM75,000. Sejak di Malaysia lagi saya masuk kedai ini namun tidak beli pen yang saya mahu. Setelah berkali-kali, daripada tertekan, lebih baik saya beli sahaja,” tulisnya.

Dalam entri berkenaan, Iqbal berkata dia memegang prinsip bahawa tiada siapa boleh menghalangnya dirinya menyukai barangan mewah selagi tidak menyusahkan mana-mana pihak.

“Saya seorang yang sangat suka pada barangan luxury. Selagi ia boleh memajukan fikiran dan hidup, tiada siapa boleh menghalang. Selagi tidak menyusahkan orang lain dan dengan cara halal, tidak mengapa ini prinsip,” tulisnya.

Perkongsian Iqbal itu ternyata mengundang kritikan netizen yang mengatakan adalah lebih baik jika membantu mangsa banjir daripada membeli pen berkenaan.

Tidak kurang juga ada yang menyifatkan pembeliannya itu satu pembaziran, malah ada yang menyindirnya jika benar kaya seseorang itu tidak akan menunjuk-nunjuk.


Heliza Helmi Terketar Tangan Ketika Suami Sarung Cincin

Tiada angin tiada ribut, pagi tadi penyanyi dan aktivis kemanusiaan, Heliza Helmi sah bergelar isteri kepada ahli perniagaan, Datuk Seri Mahadi Badrul Zaman.

Heliza diijabkabulkan di Masjid Tuanku Mizan Zainal Abidin, Putrajaya, jam 11.11 pagi ini. Heliza menerima mas kahwin berupa sebentuk cincin dan senaskhah al-Quran.

Lebih menjadi perhatian perkongsian Instagram kelab peminat Heliza dan Hazwani iaitu TheHelmisWarrior berkongsikan video ketika acara menyarungkan cincin.

Kelihatan Heliza malu ketika duduk dihadapan suaminya dan terketar tangan apabila disarungkan cincin. Malah, keduanya kelihatan kekok ketika menyarungkan cincin.

Difahamkan selepas akad nikah pasangan pengantin diraikan bersama ahli keluarga dan kenalan terdekat di Lanai Asmara, Putrajaya dan majlis resepsi akan diraikan di sebuah hotel terkemuka malam esok.

Suami Heliza merupakan pengasas dan Presiden AUF MBZ Concortium iaitu syarikat yang menawarkan perkhidmatan pelaburan kewangan.


Chef Riz Kahwin Kali Ketiga, Chef Wan Teruskan Percutian Ke Hawaii

Cef selebriti, Datuk Redzuawan Ismail atau Cef Wan memaklumkan menerima menantu baru selepas anak lelakinya Chef Riz selamat bernikah kali ketiga dengan wanita pilihan hati dikenali sebagai Nurul.

Menerusi satu perkongsian di Instagram, Chef Wan mengucapkan tahniah kepada anaknya itu serta memaklumkan tidak dapat menghadiri majlis tersebut kerana sedang bercuti di Honolulu, Hawaii.

Kata Chef Wan dia sudah merancang percutian ke Hawaii sejak dua tahun lalu dan mengambil keputusan untuk meneruskan percutiannya itu.

“Tahniah untuk anak saya atas perkahwinan ini. Alhamdulillah. Ini perkahwinan ketiga untuknya (anak) dan yang kedua buat isterinya (menantu).

“Kedua-dua mereka berjumpa dan bertanya kepada saya untuk meminta restu (berkahwin) sebelum saya terbang ke Honolulu,” katanya.

Menurut Chef Wan lagi, anaknya sudah bertunang dengan isterinya itu sejak lebih setahun lalu malah turut memberikan sejumlah wang tunai yang banyak untuk majlis tersebut.

Bagaimanapun, dia turut menitipkan nasihat buat anaknya upaya tidak membazir ketika mengadakan majlis perkahwinan dan hanya melakukan perkara wajib sahaja.

“Saya memberikan sejumlah wang tunai kepada mereka berdua untuk perkahwinan ini. Ingat tu, tak semua ibu bapa melakukan hal yang sama dengan menaja 100% perkahwinan mereka. Kahwin kali ketiga pun bapa masih bermurah hati.

“Saya beritahu anak, ketika Covid-19 ini, jangan membazir duit buat majlis bersanding, jemput ramai orang dan membazir. Bosan saya dengar orang kahwin tak sudah-sudah atau kahwin cerai,” tulisnya.

Chef Riz atau Muhammad Nazri Redzuawan pernah berkahwin dengan pelakon Ana Dahlia namun bercerai pada 10 Disember 2012 selepas 11 mendirikan rumah tangga.

Chef Riz kemudian berkahwin dengan kakak kepada pelakon, Emma Maembong iaitu Shikin Maembong pada 5 Disember 2014 namun bercerai pada Jun 2016.


Caprice Pening, Minta Tips Netizen Macam Mana Nak Kata ‘Tidak’ Pada Anak

Baru-baru ini, perkongsian penyanyi rap Caprice menjadi perhatian ramai dimana dia mengakui sukar untuk bersikap tegas dengan anaknya yang manja.

Kata Caprice lagi, isterinya selalu menegurnya kerana sering memanjakan anak perempuan mereka dan bimbang boleh menyebabkan anak mereka menjadi anak yang nakal bila besar nanti.

BACA: Didakwa Perli Pasukan Penyelamat, Caprice & Fadzil Zahari Kena Sound Dengan Bekas Pegawai TUDM

“Mak dia selalu risau kalau saya mula berkata tidak, dia akan membesar menjadi anak yang manja. Apa pendapat anda? Bagaimana untuk katakan tidak pada kanak-kanak secomelnya?” tulisnya.

Dalam pada itu, Caprice turut meminta nasihat dan tips daripada ibu bapa diluar sana bagaimana untuk katakan tidak pada anaknya.

Perkongsian Caprice itu mendapat pelbagai reaksi daripada netizen yang memberikan nasihat dan cadangan di ruangan komen.

November lalu, Caprice mengejutkan ramai apabila selamat bernikah dengan wanita pilihan hati Farra Inalis, yang juga merupakan ibu tunggal anak satu berasal dari Kelantan.


Jatuh Tergolek Ketika Buat Persembahan, Nabila Razali Sempat Ucap Salamat Tahun Baru

Seperti kebiasaan setiap kali tahun baru ada selebriti terutama penyanyi akan memeriahkan majlis sambutan ambang tahun.

Tidak ketinggalan, penyanyi Nabila Razali turut membuat persembahan di sekitar ibu kota semalam. Namun, berlaku situasi tidak dijangka Nabila tiba-tiba terjatuh ketika hendak menaiki pentas.

BACA: Cuci Rumah Mangsa Banjir, Baju Putih Nabila Razali Jadi Perhatian

Berkongsikan video tersebut di Instagram miliknya, meskipun jatuh tergolek Nabila sempat menghiburkan para hadirin dengan mengucapkan selamat tahun baru.

Nabila yang memakai busana warna merah jambu dilihat terjatuh dipercayai berpunca daripada kasut tumit tinggi yang dipakainya.

Perkongsiannya, itu mendapat pelbagai reaksi daripada netizen yang terhibur dengan gelagatnya yang sempat melawak serta menasihati Nabila supaya lebih berhati-hati ketika memakai kasut tumit tinggi.


Heliza Helmi Sah Bergelar Isteri Jutawan

Menyambut tahun baru dengan melangkah ke fasa baru alam rumah tangga, penyanyi yang juga aktivis kemanusiaan, Heliza Helmi sah bergelar isteri kepada ahli perniagaan dipercayai jutawan, Datuk Seri Mahadi Badrul Zaman.

Heliza diijabkabulkan di Masjid Tuanku Mizan Zainal Abidin, Putrajaya, jam 11.11 pagi ini. Heliza mas kahwin berupa sebentuk cincin dan senaskhah al-Quran.

BACA: Umur Dah 35 Tahun, Heliza Helmi Tak Tertekan Belum Kahwin

Memetik laporan BH Online, berita perkahwinan Heliza itu dikongsi oleh perunding perkahwinan, Fizz dari BenSignatures Event Wedding Planner. Menurut Fizz, Heliza memaklumkan akan berkongsikan mengenai berita perkahwinannya itu.

Difahamkan selepas akad nikah pasangan pengantin diraikan bersama ahli keluarga dan kenalan terdekat di Lanai Asmara, Putrajaya dan majlis resepsi akan diraikan di sebuah hotel terkemuka malam esok.

Sementara itu, seorang photographer artis iaitu Aqoimran turut berkongsikan foto majlis pernikahan Heliza serta mengucapkan selamat pengantin baru buat penyanyi itu.

Difahamkan, suami Heliza adala pengasas dan Presiden AUF MBZ Concortium iaitu syarikat yang menawarkan perkhidmatan pelaburan kewangan.

November lalu, Helmi mengakui tidak pernah tertekan saat disoal mengenai jodoh. Katanya lagi, keutamaannya adalah pada keluarga dan misi kemanusiannya dan tidak pernah terfikir mengenai soal untuk berumah tangga.


Nabil Mahir Tempah Satu Panggung Wayang Nak Tengok Spider Man

Baru-baru ini, pengacara Nabil Mahir menempah satu panggung untuk menonton filem Spider-Man: No Way Home bersama ahli keluarganya.

Menurut Nabil, dia berbuat demikian untuk memastikan mereka sekeluarga dapat menonton dalam keadaan selamat memandangkan kes positif Covid-19 di negara ini masih tinggi.

“Jika diikutkan sudah dua tahun saya tidak menonton wayang sebab takut nak bersesak dengan orang ramai. Saya memang minat menonton filem di panggung wayang, lebih-lebih lagi filem terbitan Marvel.

“Tapi sejak penularan Covid-19, saya begitu risau nak pergi panggung. Disebabkan itu, ada beberapa filem lain yang saya tidak sempat tengok.

“Jadi, kali ini saya tempah satu panggung dan bawa Ayda serta ahli keluarga lain untuk menonton Spider-Man: No Way Home ini,” katanya.

Dalam pada itu, Nabil turut menempah bilik hotel berdekatan dengan panggung wayang berkenaan untuk memudahkan menunaikan solat Maghrib selepas selesai menonton.

“Apabila sudah menempah panggung wayang, saya terfikir pula, bagaimana nak solat? Jadi, saya tempah bilik hotel berdekatan supaya kami dapat solat dengan selesa,” katanya.


“Perut Dah Nampak, Saya Tak Boleh Sorok Lagi”

Selepas sekian lama berteka-teki, akhirnya selebriti popular Neelofa membuka mulut bahawa dia kini berada di fasa terkahir kehamilan.

Kata Neelofa lagi, dia kini dalam persediaan menyambut kelahiran bayi sulungnya bagaimanapun enggan mendedahkan jantina cahaya mata pertamanya bersama pendakwah bebas, PU Riz itu.

“Ua, saya sudah sampai ke fasa akhir. Saya pun tidak tahu bila akan melahirkan anak pertama, mungkin awal atau terlewat.

“Jadi, apa yang boleh dikongsi saya berada pada fasa akhir. Saya mengharap doa orang ramai agar memudahkan urusan saya bersalin,” katanya.

Dalam pada itu, Neelofa berkata dia kini lebih selesa berkongsikan mengenai kehamilannya memandangkanya perutnya tidak boleh lagi disorok.

“Saya mahu lari daripada kebiasaan. Ini disebabkan ramai suka mengumumkan kehamilan. Sebenarnya tak perlu buat sedemikian, sebab digalakkan menghebahkan kelahiran berbanding kehamilan.

“Namun, sebagai ‘public figure’, perut sudah nampak, jadi saya tidak boleh berselindung lagi. Rata-ratanya sudah tahu, saya tak boleh buat apa-apa, sudah masanya saya lebih terbuka.

“Jujurnya, banyak perkara yang mahu dikongsi. Apa persediaan saya sebagai bakal ibu yang bakal melahirkan anak pertama, tetapi saya akan berkongsi lebih terperinci pada masa sesuai,” katanya.


Anna Jobling Tak Kisah Comot, Badan Penuh Lumpur

Tidak peduli tentang penampilan diri pelakon berdarah kacukan Melayu-Inggeris, Anna Jobling sanggup meredah lumpur tebal untuk membantu penduduk sekitar Hulu Langat membersihkan rumah mereka yang terjejas akibat banjir.

Melihat sendiri kemusnahan yang berlaku akibat banjiir, Anna berkata ianya lebih menyedihkan daripada perkongsian dalam media sosial.

“Hati sayu setiap kali melihat kejadian banjir dalam media sosial. Apabila berpeluang turun padang dan meninjau sendiri ke kawasan bencana hati tambah tersentuh lagi.

“Jujurnya, saya bertuah dapat mencurahkan tenaga dengan membantu mengagihkan bantuan makanan dan barang keperluan seperti tilam, tuala wanita dan banyak lagi kepada mangsa banjir.

“Selain itu, kami membantu membersihkan rumah mangsa yang ditenggelami banjir. Namun, tidak banyak yang dapat dilakukan. Ini kerana masa yang diperuntukkan dari pagi hingga petang sebenarnya tidak mencukupi,” katanya.

Dalam pada itu, Anna turut kagum melihat mangsa banjir masih mampu tersenyum dan bersikap positif meskipun berdepan musibah sehingga harta benda mereka rosak.

“Apabila ditanya apa yang membuatkan masih mampu mengukir senyuman, mereka jawab takkan selama-lamanya hendak bersedih. Lagipun, perkara sudah berlaku. Melihat semangat positif secara tidak langsung memberikan inspirasi buat saya,” katanya.

Difahamkan, Anna turun ke lokasi banjir di Kampung Jawa, Batu 18 bersama beberapa selebriti seperti Aman Aziz, Dafi, Amirul Asyhwad dan Datin Nina Juren.


Zara Zya Hadiahkan Kasut Jenama Mewah Kepada Alha Alfa

Oktober lalu, Zara Zya menyambut ulang tahun kelahirannya, namun apa yang menjadi perhatian pelakon itu meraikan harinya bersama usahawan kosmetik, Datuk Alha Alfa.

Nampaknya, kali ini pelakon dan usahawan itu sekali lagi menjadi bualan apabila Zara menghadiahkan kasut jenama mewah Christian Louboutin kepada Alha sempena hari lahirnya pula.

BACA: Sambut Birthday Bersama, Zara Zya & Alha Alfa Bercinta Ke?

Alha turut memuat naik foto menerima hadiah kasut tersebut daripada Zara serta mengucapkan terima kasih kepada pelakon itu.

Perkongsian Alha itu mendapat pelbagai reaksi daripada netizen yang berteka-teki mengenai hubungan mereka yang disifatkan sebagai sesuatu yang istimewa.

Malah, ada yang turut meminta Alha dan Zara segera mendirikan rumah tangga kerana mereka dilihat sangat secocok serta mendoakan kedua mereka bertemu jodoh.

Sebelum ini, Zara mengakui mereka sekadar berkawan baik dan sudah mengenali sejak lima tahun lalu. Terdahulu, Zara ada memuat naik video bersama Alha ke rumah orang tua serta meluahkan rasa syukur dapat menyambut ulang tahun kelahirannya di pusat jagaan tersebut.


Baru Dua Hari Lahir, Bayi Kak KM Dah Tumbuh Gigi

Selamat menimang cahaya mata keempat minggu lalu, usahawan sensasi Liana Rosli atau lebih dikenali sebagai Kak KM memaklumkan bayi perempuannya itu sudah tumbuh gigi.

Menerusi satu perkongsian di Instagram, Kak KM turut merakam bentuk gigi dan gusi puterinya yang diberi nama Cinta Carissa.

BACA: Terlalu Subur, Kak KM Nak Tutup Kilang Lepas Lahirkan Anak Keempat

“Alhamdulillah anak mama bawak tuah. Hari ke-2 dah tumbuh gigi,”t tulisnya.

Perkongsian Kak KM itu mendapat pelbagai reaksi daripada netizen yang meluahkan rasa syukur serta memuji kecomelan anak usahawan itu.

Untuk rekod selain Cinta, Liana dan suaminya Razman Ramli juga dikurniakan dua anak perempuan serta seorang lelaki iaitu Nabila Razman, 18, Fariz Razman, 14 dan Rania Razman yang berusia 11 tahun


Netizen Tak Pelik Baby Shima Diganggu Lelaki Sangap

Baru-baru ini perkongsian penyanyi Baby Shima menjadi perhatian ramai apabila mendedahkan menerima mesej berbaur lucah di Instagram.

Menerusi entri tersebut, Shima turut memuat naik paparan skrin mesej diterima daripada lelaki berkenaan dengan kata-kata bernafsu.

BACA: Digelar Betina, Baby Shima Terkilan Dituduh Guna Duit Haram Bantu Mangsa Banjir

Tidak melatah dengan mesej diterimanya itu, Shima meminta bantuan netizen untuk menguruskan individu berkenaan. Dalam muat naik tersebut, turut dipaparkan wajah dan nama lelaki berkenaan.

Rata-rata nitizen mengecam tindakan lelaki berkenaan, bagaimanapun ada yang menyalahkan Shima menjadi punca menerima mesej sedemikian. Malah, ada yang mengatakan tidak pelik penyanyi itu diganggu lelaki miang dek kerana cara pemakaiannya.

Bulan lalu, Baby Shima terpalit kontroversi didakwa bercium di sebuah kelab malam dan dikecam teruk sehingga dia mengalami tekanan dan perlu mengambil ubat penenang. Bagaimaapun, Shima mejelaskan ianya lakonan untuk MV lagu barunya berjudul, Lalai.


Nama Digam Stesen TV Gara-Gara Lawak Rogol, Fauzi Nawawi Bawa Diri Ke Sabah

Beberapa bulan lalu hangat diperkatakan apabila nama pelakon Fauzi Nawawi terpalit dengan kontroversi pendedahan lawak rogol dalam sebuah program.

Susulan kontroversi tersebut, pelakon itu tidak lagi diterima di sebuah stesen televisyen (TV). Fauzi berkata dia mengakui terkilan kerana dimaklumkan namanya telah disenarai hitamkan.

BACA: Anak Fauzi Nawawi Mohon Netizen Henti Caci Maki Ahli Keluarga

“Sejujurnya saya rasa terkilan dan kecewa apabila nama saya banyak kali ditolak pihak stesen TV itu. Sebelum ini, tak pernah pun nama ditolak. Kalau sebab watak tak sesuai, saya faham. Tapi ini nama kena reject tanpa diberitahu apa kesalahan saya.

“Kalau betul pihak mereka nak banned saya, kenapa tak keluarkan kenyataan secara rasmi? Sekurang-kurangnya saya boleh buat keputusan untuk masa depan. Jika ada surat rasmi mengatakan nama saya disenarai hitam, boleh la saya rujuk KKMM atas dasar akta apa saya kena banned,” katanya.

Sementara itu, pelakon berusia 48 tahun itu memberitahu mengambil keputusan membawa diri ke Sabah untuk mencari peluang perniagaan demi menyara kehidupan ahli keluarganya.

“Saya tak nak bergantung rezeki kepada orang. Bukan bermaksud saya tarik diri daripada bidang lakonan tapi saya nak cuba cari peluang lain.

“Apabila nama saya asyik kena reject stesen TV, saya rasa sudah tiba masa saya bawa diri dan cuba bidang lain. Jadi, saya buka sebuah kedai di Sabah.

“Buat masa ini, saya berulang-alik. Insya-Allah saya percaya pada rezeki. Saya kena buat kerja lain sebab ada keluarga dan anak-anak masih bersekolah,” katanya.


Luah Hasrat Mahu Berjalan Semula, Bad Indigo Harap Dapat Jari Kaki Palsu

Anggota kumpulan Indigo, Bad tetap positif meskipun terpaksa menjalani pembedahan membuang lima jari kaki secara berperingkat akibat penyakit diabetes.

Bad atau nama sebenarnya Badrul Izhan Yeop Abdullah berkata dia kini masih menerima rawatan susulan untuk memastikan kawasan jari kaki yang dibuang tiada jangkitan kuman.

BACA: Bad Indigo Jatuh Sakit, Ashira Terpaksa Kerja Cuci Pinggan Di Kedai Makan

“Saya masih dalam proses menerima rawatan susulan untuk pastikan tiada jangkitan. Selepas habis luka ni tertutup barulah saya akan belajar berjalan semula,” katanya.

Dalam pada itu, Bad turut meluahkan hasrat untuk berjalan semula namun memikirkan terlebih dahulu berikut kos jari kaki palsu agak tinggi.

“Selepas itu baru fikir sama ada nak pakai jari kaki palsu atau tidak kerana kosnya agak tinggi… yang penting saya nak berjalan semula,” katanya.

Terdahulu, Bada berdepan kesukaran apabila lima jari kakinya terpaksa dipotong akibat penyakit diabetes. Bad berkata dia terpaksa berjalan menggunakan walker untuk membantunya bergerak.


“Orang Malaysia Travel Oversea Sekejap Je Dah Berlagak Nak Mampus”

Kini sedang menikmati percutian di Hawaii, Amerika Syarikat, cef selebriti terkenal, Chef Wan tidak lokek berkongsikan foto sepanjang berada di sana.

Lebih menjadi perhatian, Chef Wan turut berkongsian beliau berpeluang menjadi tetamu figura berpengaruh, Kiana Gentry di Judd Hill, Honolulu, Hawaii.

Menurut Chef Wan, beliau pernah bertugas sebagai cef peribadi Kiana dan mendiang suaminya, pemaju hartanah popular, Thomas Gentry selain menggalas tanggungjawab sebagai ketua tukang masak di restoran milik mereka, iaitu Angelica.

Dalam pada itu, Chef Wan turut menegur segelintir rakyat Malaysia yang berlagak dan sering menunjukkan kekayaan mereka.

“Saya memulakan kehidupan penuh glamor dengan Gentry sekitar 30 tahun lalu. Itu sebab bila orang Malaysia travel sedikit atau duduk oversea setahun jagung ini, tetapi berlagak nak mampus. Selalu reaksi saya adalah “Excuse me, tolonglah, don’t” tulisnya.


Kalau Dah Boleh Tengok Secara Percuma, Buat Apa Nak Bayar Bulanan!

Mesti ramai antara korang yang masih membayar bulanan untuk dapatkan channel televisyen kegemaran korang kan? Sampai bila korang nak bebankan komitmen korang dengan bayar setiap bulan sedangkan ada siaran televisyen PERCUMA.

Kali ni kami nak kurangkan bebanan bulanan korang daripada membayar saluran televisyen setiap bulan dengan hanya menggunakan myFreeview. Paling best dengan myFreeview ni korang boleh tengok macam-macam jenis cerita dengan kualiti yang super duper tajam dan jelas.

Untuk yang gemar layan drama tu, elok sangat kalau korang pasang siaran TV digital myFreeview ni di rumah. Bukan apa, dah lah PERCUMA, kualiti gambar pula tip top paling penting ada banyak saluran yang sesuai dengan peringkat umur korang.

Bagi membolehkan korang mendapat akses kepada siaran TV digital ini sangat mudah, korang hanya perlukan dekoder DVB-T2 dan antena UHF je. Kalau, korang dah ada IDTV (integrated digital TV), korang boleh terus dapatkan siaran myFreeview dengan menyambungkan antena UHF ke TV set rumah korang.

Ha, jangan tak tahu korang boleh tune untuk dapatkan siaran. Nak tahu lagi? Jom layari www.mytvbroadcasting.my atau hubungi 1300 80 6988. Kami akan bantu korang!

Ha yang masih tak tahu lagi apa kelebihan sebenar yang ada pada myFreeview ni, nah kami payungkan 5 kelebihan yang mampu buatkan korang tersenyum bila menggunakan myFreeview.

Yang pastinya korang akan lebih jimat, lebih ceria dan lebih jelas dengan myFreeview.

myFreeview tidak memerlukan sebarang yuran bulanan dan ia disediakan secara percuma seperti mana siaran TV sebelum ini.

Siaran TV digital myFreeview menjanjikan resolusi serta kualiti gambar dan bunyi lebih jelas secara definisi standard (SD) dan definisi tinggi (HD).

Setakat ini, myFreeview mempunyai 32 saluran TV dan radio. Jangan risau, lebih banyak saluran akan ditambah pada masa hadapan.

myFreeview juga sedang dalam perancangan membangunkan televisyen interaktif seperti beli-belah atas talian, menonton video atas permintaan (on demand) menggunakan talian internet.

Walaupun percuma, myFreeview turut didatangkan dengan pelbagai kemudahan dan akses bagi memberi pengalaman menonton yang menyeronokkan.

Amacam ngam tak untuk korang dapatkan myFreeview ni? Benda free jer, tak perlu fikir banyak kali. Jom pasang di rumah. Lepas tu apa lagi, tontonlah sepuas hati korang. Kami dah ada korang bila lagi?


Lama Tak Pekena Nasi Kandar, Nynaa Harizal & Suami Naik Jet Peribadi Ke Penang

Bulan lalu nama pelakon Nynna Harizal hangat diperkatakan susulan kontroversi rumah tangganya. Bagaimanapun, Nynaa akhirnya kembali taat kepada suaminya, Fahmi Elias.

Menerusi Instagram, pasangan itu dilihat semakin bahagia dan tidak lokek berkongsikan momen mereka bersama di media sosial.

Baru-baru ini perkongsian Nynaa menjadi perhatian ramai apabila memuat naik video bersama suami menaiki pesawat peribadi ke Pulau Pinang.

Nynaa dilihat tersenyum bahagia bersama suami dan berkongsikan momen menikmati makanan popular di negeri tersebut.

Perkongsian Nynaa itu mendapat pelbagai reaksi daripada netizen yang gembira melihat rumah tangga pelakon itu kini bahagia serta mendoakan agar perkahwinan mereka kekal hingga ke akhir hayat.

Terdahulu, Nynaa meluahkan rasa syukur doanya untuk kembali bersama suami dimakbulkan Allah. Kata Nynaa lagi dia terlalu menyayangi suaminya dan hanya ajal boleh memisahkan mereka.


Aliff Syukri Kena Sound Dengan Bonda Rozita

Semalam, rata-rata netizen dikejutkan apabila usahawan kosmetik, Datuk Seri Aliff Syukri memaklumkan dia dimasukkan ke hospital akibat dijangkiti Covid-19 tahap tiga.

Menerusi perkongsian di Instagram, Aliff turut memohon maaf seandainya pernah menyinggung hati sesiapa kerana bimbang jika usianya tidak panjang.

BACA: Positif Covid-19 Tahap Tiga, Aliff Syukri Mohon Maaf Andai Umur Tak Panjang

Bagaimanapun, ibu kepada usahawan itu iaitu Bonda Rozita menyelar tindakan anaknya itu yang dianggap ‘mengada-ngada’ apabila menjaja tentang keadaan kesihatannya untuk meraih perhatian semata-mata.

“Kau memang Raja Viral kan. Memang Kri (Syukri) Covid-19 tahap tiga, tapi dah sembuh. Memang disleksia tak faham bahasa. Mak geram dengan kau Kri.

“Kau jangan nak ‘poyo’ sangat Syukri. Kau tak ada kerja kat sana. Tangan kau gatal menaip bagai nak rak! Hadis dan doa mana Kri salin? Selepas itu, yang jadi mangsa netizen, mak, Ida dengan keluarga yang tinggal. Kau jangan cari pasal! Mak serang Kri kat sana! Kau jangan ya, jangan mak buat betul-betul,” tulisnya.

Dalam entri yang dikongsikan di Instagtam itu, Bonda Rozita turut berkata dia sebelum ini sudah menasihatkan anaknya supaya membuat ujian Covid-19 dengan segera namun tidak diendahkan.

“Sejak balik memang kri sakit dan sekarang dah sihatkan, duduk sana sorang-sorang jangan kasi orang risau. Mak nangis suruh periksa sebelum itu, tapi kau tak nak dengar. Dah sihat, kau pun ‘post’ macam sedang nazak. Kejap lagi, mak hantar ‘sepak’ guna Telegram ke hospital, baru ada akal,” tulisnya.


Elisya Sandha Rehat Sebulan, Rancang Nak Timang Cahaya Mata

Berikutan keadaan kesihatannya kurang baik sejak kebelakangan ini, pelakon Elisya Sandha berkata dia membuat keputusan untuk berehat selama sebulan.

Kata Elisya lagi, dia berehat bukan kerana berbadan dua tetapi sebagai persediaan serta untuk mengumpul tenaga sebalum masuk tahun baru.

BACA: Elisya Sandha Buat Kejutan, Risau Tapi Tetap Hadiahkan Motor Idaman Suami

“Sekarang ini saya masih berehat kerana kurang sihat, jadi saya mengambil tempoh berehat selama satu bulan untuk fokus dengan keluarga saya dan juga keluarga baharu saya.

“Tapi bukanlah disebabkan itu (berbadan dua), saya rasa seperti saya penat kerana terlalu banyak bekerja, jadi saya cepat letih. Keluarga juga mengatakan biar saya berehat di rumah sahaja. Perancangan (anak) itu ada…doakan yang baik-baik untuk kami,” katanya.

Baru sahaja mengadakan majlis resepsi sebelah perempuan di Perlis pada 19 Disember lalu, Elisya bersyukur segalanya berjalan dengan lancar meskipun majlis diadakan serba ringkas sahaja dan perlu mematuhi prosedur operasi standard (SOP).

“Alhamdulillah majlis resepsi di Perlis akhirnya berjaya dilaksanakan. Semuanya berjalan dengan lancar, keluarga sebelah suami dapat bersua muka dengan keluarga saya di sana.

“Biarpun begitu, majlis berkenaan berlangsung serba ringkas dan mematuhi prosedur operasi standard (SOP). Itulah kelainannya kerana berkahwin mengikut norma baharu. Alhamdulillah semua orang faham,” katanya.


Ahya Rosli Menitis Air Mata Tengok Isteri Meneran, Teruja Dapat Potong Tali Pusat

Pelakon dan model Ahya Rosli berkongsikan berita gembira apabila isterinya, Shahirah Sanusi selamat melahirkan cahaya mata pertama mereka Selasa lalu.

Menurut Ahya, bayi lelakinya seberat 3.33 itu sepatutnya lahir pada awal Januari depan namun tidak sangka keluar awal daripada jangkaan.

BACA: Ahya Rosli Dikecam Biar Tarian Separuh Bogel Di Majlis Kahwin

“Alhamdulillah selepas dua tahun akhirnya kami dikurniakan cahaya mata… sepatutnya baby lahir awal Januari depan tapi dia nak keluar awal pula.

“Isteri masuk bilik bersalin selepas Zohor, tanpa sebarang bius atau bantuan ubatan dia berjaya melahirkan anak kami secara normal. Isteri saya memang kuat. Alhamdulillah kedua-duanya berada dalam keadaan baik dan sihat. Bayi sempurna sifatnya, wajah pun sama macam saya,” katanya.

Menyaksikan sendiri isterinya bertarung nyawa melahirkan cahaya mata mereka sehingga menitiskan air mata, Ahya berkata ia pengalaman yang tidak mungkin dapat dilupakan.

“Pengalaman paling menyentuh hati saya apabila melihat isteri meneran nak bersalin… semasa itu saya berada di sebelah dia, saya selawat di tepi telinga dia sambil kipaskan dia sampai keluar air mata melihat kesukaran itu.

“Memang kasihan sangat tengok isteri berpeluh-peluh walaupun dalam bilik bersalin itu sejuk. Mungkin sebab dia terlalu penat kerana menahan kesakitan.

“Saya diberi peluang memotong tali pusat bayi… memang takut sangat masa itu tapi Alhamdulillah semuanya selesai dengan begitu baik. Saya juga dapat azankan bayi, masa pegang baby itu memang rasa happy sangat,” katanya.

Ahya yang juga merupakan anak pelakon terkenal l Normah Damanhuri ini berkahwin dengan Shahirah di Bukit Kiara Equestrian, Kuala Lumpur pada 29 Mac 2019.


Isteri Haqiem Rusli Ditegur Panggil Suami Dengan Nama Di IG Live

Selepas mendirikan rumah tangga, penyanyi Haqiem Rusli dan isterinya Anis Sofea sering menjadi perhatian ramai apatah lagi pasangan itu membuat keputusan untuk mendirikan rumah tangga di usia muda.

Baru-baru ini, pasangan itu menjadi tumpuan apabila Anis melakukan sesi IG Live bersama pengikutnya. Menerusi video dikongsikan oleh seorang pengguna TikTok, Haqiem sempat menyelit ketika IG Live itu.

BACA: Isteri Haqiem Rusli Nak Menangis Dapat Video Call Dengan Hanis Zalikha

Namun, lebih menjadi bualan turut kedengaran Anis memanggil suaminya dengan nama sahaja serta perkataan ‘kau’.

Video tersebut mendapat pelbagai reaksi daripada netizen yang menegur tindakan Anis itu serta mempersoalkan adalah lebih baik jika menggunakan panggilan lebih baik sebagai tanda hormat.

Bagaimanapun, ada yang mengatakan ia tidak menjadi isu untuk memanggil suami dengan nama sahaja asalkan menghormati satu sama lain.

Haqiem dan Anis mendirikan rumah tangga pada 19 November lalu di Masjid Raja Haji Fi Sabilillah, Cyberjaya. Difahamkan, nilai keseluruhan majlis perkahwinan pasangan itu dianggarkan bernilai lebih RM7 juta.


Kelab Peminat Sangkal Dakwaan Zul Ariffin Dah Kahwin

Baru-baru ini tular beberapa video memaparkan kemesraan pelakon Zul Ariffin dengan pelakon cantik Ruhainies sehingga ada yang beranggapan mereka sudah berkahwin secara senyap-senyap.

Bagaimanapun, Kelab Peminat Zul Ariffin (ZAFC) tampil menyangkal dakwaan bahawa pelakon berbadan sasa itu sudah mendirikan rumah tangga dengan seorang selebriti wanita

BACA: Zul Ariffin Pegang Muka Ruhainies, Netizen Tanya Kata Dah Tak Nak Sentuh Perempuan?

Tidak mahu artis kesayangan mereka dipandang serong, ZAFC menerusi sebuah perkongsian di Instagram memberikan pencerahan mengenai dakwaan tersebut.

“Seperti mana yang ramai tahu, kami di ZAFC jarang bersuara mengenai sebarang gosip yang bertebaran tetapi tidak kali ini. Kami sedar ada beberapa berita hangat tentang Zul yang melibatkan beberapa buah video yang telah dimuatnaik oleh sesetengah pihak.

“Ingin kami jelaskan, bahawa Zul masih lagi bujang dan belum bernikah dengan sesiapa,” katanya.

Dalam pda itu, ZAFC turut meminta orang ramai untuk berhenti daripada terus menyebarkan cerita yang tidak benar serta menyifatkan dakwaan tular itu hanya gosip murahan.

“Beliau berkawan dengan ramai pihak dan kami amat berharap agar pihak di luar sana berhenti menguar-uarkan cerita termasuklah gosip murahan hanya untuk meraih perhatian.

“Kami sarankan agar anda gunakan masa dan kuasa media anda untuk perkara yang lebih bermanfaat. Selain itu, kami juga tidak sempurna dan begitu juga Zul.

“ZAFC juga tiada niat untuk memalukan sesiapa tetapi marilah sama-sama jadikan medan media ini sebagai wadah untuk saling mendukung antara satu sama lain,” tulisnya.


Daiyan Trisha Kerap Haus, Cepat Mengantuk

Berkongsikan pengalamannya dijangkiti virus Covid-19 pada awal Disember lalu, pelakon dan penyanyi Daiyan Trisha berkata dia tidak mengalami gejala teruk seperti hilang deria rasa. Bagaimanapun, selepas pulih daripada virus tersebut dia kini kerap rasa haus dan cepat mengantuk.

BACA: Tak Rai Hari Jadi, Daiyan Trisha Turun Padang Bantu Mangsa Banjir

“Mula-mula saya tak alami gejala yang teruk. Saya kuarantin selama 10 hari tapi hari ketiga paling banyak simptom saya alami.

“Tapi hari keempat dan seterusnya dah semakin baik. Alhamdulillah saya pun tak ada hilang deria rasa cuma ada la sakit tekak dan sakit kepala.

“Selepas saya dah bebas daripada Covid-19, kesannya saya cepat mengantuk dan cepat rasa haus. Orang kata memang dua minggu dalam proses nak sembuh,” katanya.

Dalam pada itu, Daiyan meluahkan rasa syukur tiada lagi sikap skeptikal masyarakat untuk berada dekat dengan bekas pesakit Covid-19.

“So far Alhamdulillah… tak ada bersikap skeptikal untuk dekat dengan bekas pesakit Covid. Mungkin dahulu ada sebab tak ramai dalam kalangan kita yang kena.

“Tapi sekarang ini, ahli keluarga, rakan baik sendiri pun dah kena. Apabila saya kena, ada kawan pun DM cakap dia pun sama,” katanya.


Ditegur Tak Pandai Guna Water Jet, Zara Zya Malas Layan

Susulan musibah banjir berlaku, ramai selebriti turun padang menghulurkan bantuan serta terlibat dalam kerja pembersihan di kawasan terjejas akibat banjir.

Termasuklah, pelakon Zara Zya yang berkongsikan foto membersihkan lumpur dalam dewan yang terjejas baru-baru ini. Namun, perkongsiannya itu mendapat perhatian ramai apabila ada netizen menegur cara pelakon itu menggunakan water jet dikatakan tidak betul.

BACA: Zara Zya Dah Sedia Jadi Isteri, Bakal Umum Jika Sudah Pasti

Enggan ambil serius dengan komen negatif itu, Zara berkata dia hanya mahu fokus kepada misi bantuan banjir apatah lagi dia membawa amanah orang ramai yang menghulurkan sumbangan.

“Saya tak ambil serius pun dengan komen-komen negatif netizen. Bagi saya, janji saya dah jalankan tanggungjawab memberi bantuan kepada yang memerlukan.

“Lagipun, saya turun padang beri bantuan dengan membawa amanah orang ramai yang beri sumbangan. Jadi, siapa yang negatif kita tolak tepi.

“Bukannya nak buat tutorial, tapi asalkan dua jam setengah dewan itu sudah bersih… tu yang penting,” katanya.

Difahamkan, Ahad lalu Zara turun ke kawasan terjejas di Temerloh bagi menghulurkan sumbangan barangan keperluan serta membantu dalam proses pembersihan.


Anzalna Nasir Sebak Ganti Siti Sarah Jadi Model Tudung

Teki-teki mengenai siapakah pengganti Allahyarham Siti Sarah Raissuddin sebagai wajah tudung di bawah legasi milik arwah terjawab apabila pelakon, Anzalna Nasir menjadi pilihan.

Perkara itu diumumkan oleh Anzalna menerusi Instagram miliknya sebentar tadi. Menerusi video dikongsikan, Anzalna tidak dapat menahan air mata ketika sesi penggambaran. Lebih sebak, ibu tiri Sarah iaitu Siti Fatimah Suberi dan anak perempuan Allahyarham, Talita turut mengalirkan air mata.

Menerusi entri itu, Anzalna berkata pada awalnya dia berbelah bahagi untuk bekerjasama kerana jenama tersebut sudah sinonim dengan nama dan wajah Allahyarham.

“Alhamdulillah sejak bertudung banyak tawaran dari berbagai jenama tudung dari dalam dan luar negara tetapi @lovetahq menjadi pilihan Anzalna.

“Masa team @lovetahq mesej dan tanya untuk kerjasama ni, Anzalna macam berbelah bahagi sebab tudung Loveta ni memang dah sinonim dengan nama arwah Siti Sarah. Banyak kali Anzalna tanya pendapat suami,” tulisnya.

Kata Anzalna lagi, dia mengakui sesi penggambaran tersebut sangat menyentuh hati dan memohon maaf tidak dapat memberikan terbaik serta meluahkan rasa rindu terhadap arwah.

“Ini shoot yang sangat menyentuh hati. Kepada team Loveta, minta maaf sekiranya Anzalna tidak dapat memberikan yang terbaik sepanjang shooting disebabkan terlalu beremosi. Anzalna sangat rindukan arwah. Al- fatihah buat arwah,” tulisnya.


Positif Covid-19 Tahap Tiga, Aliff Syukri Mohon Maaf Andai Umur Tak Panjang

Menerusi satu perkongsian di Instagram, usahawan kosmetik, Datuk Seri Aliff Syukri memaklumkan dia dijangkiti virus Covid-19 tahap tiga.

Aliff yang kini sedang menerima rawatan di sebuah hospital memohon doa orang ramai agar segera sembuh kerana virus tersebut sudah sampai ke bahagian paru-parunya.

BACA: Dah Rancang Percutian Sejak 6 Bulan Lalu, Aliff Syukri Sedih Dikecam

“Doakan saya cepat sembuh kerana saya dijangkiti Covid tahap tiga melibatkan paru-paru saya. Saya telah ditahan di wad hospital untuk rawatan rapi. Doa kalian amat saya hargai,” tulisnya.

Dalam pada itu, Aliff memohon maaf seandainya pernah menyinggung atau ada perbuatannya sebelum ini mengguris hati sesiapa.

“Kepada semua sahabat atau sesiapa sahaja yang mengenali saya, saya memohon kemaafan sekiranya pernah menyakiti awak, maaf sekiranya pernah terkasar, maaf sekiranya pernah mengumpat, termakan sengaja atau pun tidak.

“Sesungguhnya yang buruk itu datang daripada saya dan yang baik datang daripada Allah.

“Rasa lega sudah mohon maaf pada semua, takut-takut umur saya tidak panjang,” tulisnya.

Difahamkan, Aliff baru sahaja pulang daripada percutian di Turki bersama keluarganya baru-baru ini.

Sementara itu, hasil tinjauan di Instagram isteri Aliff Syukri iaitu Datin Shahida, dia dan anak-anak difahamkan sedang menjalani kuarantin di rumah namun tidak pula dapat dipastikan status kesihatan mereka.